AKTIV : ANGLEŠČINA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Program** | **Predmet** | **Letnik** | **Število ocenjevanj** | **Minimalno število ocen** | **Vsebine ocenjevanja** | **Način ocenjevanja** | **Čas ocenjevanja** | **Učitelji** |
| **TRGOVEC** | ANG | 1. | 4  2 v 1. polletju  2 v 2. polletju | 4 | * Predstavitev oseb, glagol biti v sedanjiku (Present Simple), pridevniki, množina * Sedanjik (Present Simple, poklici, ura * Prosti čas, koledar * Glagol biti v pretekliku (Past Simple), bivališča, dom | * pisno * pisno * pisno * ustno | oktober  december  april  enkrat v letu | Abimael Pereira |
| **TRGOVEC** | ANG | 2. | 4  2 v 1. polletju  2 v 2. polletju | 4 | * Preteklik (Past Simple), pridevniki s končnico – ed, -ing * Števni neštevni samostalniki, hrana, pijača, tgovine * Stopnjevanje pridevnikov, življenje v mestu, podeželju, oziralni zaimki * Sedanji čas (Present Continuous in Present Simple), oblačila, opis oseb (zunanjost) | * pisno * pisno * pisno * ustno | oktober  december  april  enkrat v letu | Abimael Pereira |
| **TRGOVEC** | ANG | 3. | 3  3 v 2. polletju | 3 | * Prihodnji čas (Going-to-future, Will future), vreme, prihodnost, potovanja * Sedanji čas (Present Perfect Simple) in pretekli čas (Past Simple), časi za izražanje sedanjosti, preteklosti, prihodnosti), prevozna sredstva * Zgodba po lastni izbiri, najljubša knjiga/film/glasba | * pisno * **pisno** * ustno | **marec**  **maj** | Abimael Pereira |

**MINIMALNI STANDARDI: ANGLEŠČINA**

**LETNIK: 1. UČITELJ: Abimael Pereira**

|  |  |  |
| --- | --- | --- |
| **Številka oc. sklopa** | **Ocenjevalni sklop** | **Minimalni standardi** |
| **1** | **You and me/Jaz in ti** | Dijaki znajo:  - predstaviti sebe in druge z osebnimi podatki ter znajo vprašati po imenu, priimku, naslovu, telefonski št. ter kraju bivanja;  - oblike glagola TO BE, osebne in svojilne zaimke;  - prebrati in napisati števila od 1 do sto;  - ednino in množino samostalnikov;  - pozdraviti in se posloviti  - tvoriti vprašalne in nikalne stavke z glagolom **TO BE** v sedanjiku  - našteti ožje sorodnike;  - opisati svojo družino,  - uporabljati **possessive** '**s** za izražanje svojine;  - poiskati nasprotne pridevnike nekaterim pridevnikom  - poimenovati vsakodnevno hrano in pijačo  - prebrati e-mail |
| **2** | **A good job!/Služba, poklici** | Dijaki znajo:  - našteti nekaj poklicev in enega natančneje opisati  - opisati poklic trgovca  - uporabljati **Present Simple Tense** v trdilnih, vprašalnih in nikalnih stavkih;  - povedati, koliko je ura  - opisati svoj tipičen delovni dan  - napisati krajše pismo prijatelju |
| **3** | **Work hard, play hard!/Prosti čas** | Dijaki znajo:  - opisati, kaj delajo v prostem času  - pravilno uporabljati določene predloge  - našteti dneve v tednu, mesece, letne čase  - našteti nekaj prostočasnih dejavnosti  - uporabljati Present Simple Tense (glej sklop 2) |
| **4** | **Somewhere to live/Bivališča**  **Super me!** | Dijaki znajo:  - opisati svoj dom  - našteti vrste bivališč in prostore v bivališčih  - uporabiti različne krajevne predloge  - uporabiti kazalne pridevnike v povedih  - poiskati nasprotne pridevnike  - zapisati cene, številke  - uporabiti glagol can/can't v povedih  - uporabljati glagol biti v preteklosti  - uporabiti značajske pridevnike v stavku  - tvoriti vljudne vprašalne povedi |

**MINIMALNI STANDARDI: ANGLEŠČINA**

**LETNIK: 2. UČITELJ: Abimael Pereira**

|  |  |  |
| --- | --- | --- |
| ***Številka oc. sklopa*** | ***Ocenjevalni sklop*** | ***Minimalni standardi*** |
| **1** | **Life's ups and downs /Preteklost**  **Dates to remember** | Dijaki znajo:  - opisati znano osebo in njeno/njegovo življenje  - uporabiti preteklik - Past Simple pravilnih glagolov in nepravilnih glagolov  - tvoriti vprašalne in nikalne povedi v pretekliku  - uporabljati besede in besedne zveze, ki časovno določajo pretekli čas  - opisati svoja občutja  - uporabiti pridevnike s končnico *-ing* in -*ed*  - pripovedovati o preteklih in pomembnih dogodkih v svojem življenju  - uporabljati prislove  - pripovedovati zgodbo z uporabo predlogov za izražanje časa |
| **2** | **Eat in or out?/Hrana, nakupovanje** | Dijaki znajo:  - razlikovati med števnimi in neštevnimi samostalniki  - uporabljati *some* in *any*  - razlikovati med *izrazoma I like* in *I'd like*  - uporabljati vprašanji *How much* (za neštevne) in *How many* (za števne samostalnike)  - pogovarjati se o najljubši hrani  - sestaviti nakupovalni seznam  - uporabljati izraze pri nakupovanju  - napisati svoj najljubši recept  - napisati neuradno elektronsko sporočilo |
| **3** | **City living/Življenje v mestu** | Dijaki znajo:  - stopnjevati pridevnike  - opisati življenje v mestu in na deželi  - pripovedovati o življenju v velemestih  - opisati pot in dati navodila, kako priti do željene destinacije  - uporabljati oziralne zaimke (who, which, whose)  - opisati glavno mesto svoje države |
| **4** | **Where on earth are you?/Opis oseb** | Dijaki znajo:  - uporabljati predloge za kraj  - tvoriti in uporabljati Present Continuous v trdilnih, nikalnih, vprašalnih stavkih  - razlikovati med rabo Present Simple in Present Continuous časov  - uporabljati *something* in *nothing*  - našteti oblačila  - uporabljati izraze v družabnem življenju  - opisovati osebe (kaj počnejo, s čim se ukvarjajo, izgled) |

**MINIMALNI STANDARDI: ANGLEŠČINA**

**LETNIK: 3. UČITELJ: Abimael Pereira**

|  |  |  |
| --- | --- | --- |
| **Številka oc. sklopa** | **Ocenjevalni sklop** | **Minimalni standardi** |
| **1** | **Going far/ Prihodnost** | Dijaki znajo:  - tvoriti trdilne, vprašalne, nikalne stavke za izražanje prihodnosti z **going-to-future in will future**  - ločiti med obema oblikama za izražanje prihodnosti in njuno rabo  - govoriti o vremenu in opisati aktualno vreme  - izražati predloge in se odzivati nanje  - govoriti o svojih načrtih za prihodnost  - govoriti o potovanjih, počitnicah, počitniških destinacijah |
| **2** | **Never ever/Prevozna sredstva** | Dijaki znajo:  - tvoriti in uporabljati **Present Perfect** v trdilnih, nikalnih, vprašalnih stavkih  **-** ločiti med časoma **Present Perfect** in **Past Simple**  - uporabljati časovne prislove, značilne za **Present Perfect**  - uporabiti glagole v časih za izražanje sedanjosti, preteklosti, prihodnosti (Present Simple, Present Continuous, Past Simple, Present Perfect Simple, Will future, Going-to-future)  - uporabljati nepravilne glagole  - opisati vrste transporta in načine potovanja |
| **3** | **Reading/My favourite book, film, music/Branje, moja najljubša knjiga, film, glasba** | Dijaki znajo:  - prebrati zgodbo, odgovoriti na vprašanja, vezana na zgodbo  - predstaviti zgodbo in izraziti svoje mnenje o prebrani zgodbi  - govoriti o najljubši knjigi, glasbi, filmu … |

**1 PREVERJANJE IN OCENJEVANJE ZNANJA**

Ocenjevanje znanja se izvaja v skladu z izobraževalnim programom, *Pravilnikom o ocenjevanju znanja v srednjih šolah*, določili o ocenjevanju znanja v *Šolskih pravilih Ekonomske šole Novo mesto* in kriteriji ocenjevanja pri angleščini, ki jih uskladi in sprejme aktiv učiteljev angleščine.

Učitelj ugotavlja doseganje učnih ciljev z uporabo različnih načinov in oblik preverjanja in ocenjevanja znanja (pisno ali ustno, individualno, pri delu v dvojicah ali skupinsko).

Preverjanje znanja vsebin, ki jih bo zajemal pisni preizkus, se izvede pri pouku pred pisnim ocenjevanjem znanja.

Preverjanje in opazovanje dijakovega jezikovnega ravnanja med govornimi dejavnostmi poteka vsako učno uro.

Učitelj predmeta dijake ob začetku šolskega leta seznani z:

**- učenjem učenja**

**– učnimi cilji,**

**– obsegom učne vsebine,**

**– oblikami in načini ocenjevanja znanja,**

**– merili za ocenjevanje znanja,**

**– dovoljenimi pripomočki.**

**2 ŠTEVILO OCEN V ŠOLSKEM LETU**

Učitelj ob začetku šolskega leta v posameznem oddelku določi število in datume pisnih ocenjevanj znanja ter jih zabeleži v razredni načrt ocenjevanj oz. v e-asistent.

V vsakem ocenjevalnem obdobju pridobijo dijaki/-nje **najmanj dve (2) oceni**, od tega mora biti **vsaj ena (1) pisna**.

V šolskem letu mora dijak pridobiti najmanj **eno (1) ustno oceno**.

Če je dijak pred koncem ocenjevalnega obdobja ocenjen **negativno, neocenjen**, ali **ni** pridobil pisne ocene, potem mora pred koncem ocenjevalnega obdobja v dogovoru z učiteljem oceno popravljati ali pridobiti. Dijak ima **eno (1) možnost** popravljanja negativne ocene. Pisno negativno oceno dijaki popravljajo ali pridobijo s pisno oceno.

Učitelj lahko dijaka, ki ni opravil vseh obveznosti in je imel za to utemeljene razloge, oceni pozitivno.

Učitelj se z dijakom, ki je bil ob zaključku ocenjevalnega obdobja ocenjen negativno ali neocenjen, **dogovori o datumu popravljanja (1x), obsegu snovi in načinu ocenjevanja**. Dijak, ki ne popravi opomina oz. ne pridobi ocene, ima možnost popravljanja še **enkrat pred koncem pouka**.

Učitelj pri zaključevanju ocene upošteva tudi sodelovanje pri pouku, pripravljenost na pouk, redno prinašanje domačih nalog in opravljanje drugih zadolžitev. Zaključena ocena ni nujno povprečje zapisanih ocen v redovalnici.

**Preverjanje znanja**: Preverjanje znanja učitelj izvaja sproti, po zaključku posameznih sklopov, glede na potrebe posameznega razreda in pred pisnimi nalogami. Preverjanje je lahko ustno ali pisno. Preverjanje pred pisnim ocenjevanjem znanja je izvedeno ustno ali pisno – dijake seznanimo z obsegom snovi in tipom nalog.

**Odstopanja:** Zaradi individualnih posebnosti dijaka oz. drugih opravičljivih razlogov učitelj upošteva individualno pogodbo in priporočila svetovalne službe ter v dogovoru z drugimi člani aktiva odloči, da je dijak uspešen tudi z manjšim številom pozitivnih ocen, kot je zapisano v načrtu ocenjevanja.

V primeru izrednih razmer je možno vse naštete oblike ocenjevanja oz. pridobivanja ocen izvesti tudi na daljavo.

V primeru dela na daljavo se lahko zmanjša število ocenjevalnih sklopov.

**3 KRITERIJ PISNEGA OCENJEVANJE ZNANJA**

**Program: TRGOVEC**

**0% - 49% - NZD 1**

**50% - 63% - ZD 2**

**64% - 77% - DB 3**

**78% - 87% - PDB 4**

**88% - 100% - ODL 5**

**4 USTNO OCENJEVANJE ZNANJA**

Dijak pridobi ustno oceno najmanj enkrat v šolskem letu. Pri ustnem ocenjevanju dobi dijak tri vprašanja. Vprašanja so namenjena preverjanju dijakove sposobnosti komuniciranja v tujem jeziku, torej izražanja idej in stališč o obravnavanih temah, sposobnost obnove dejstev, podatkov, itd., s katerimi preverjamo poznavanje novega besedišča, besednih zvez, fraznih glagolov, ipd. Dijak tvori lastne povedi za ponazoritev rabe novega besedišča, fraznih glagolov ipd.

Ustna ocena je enakovredna pisni oceni.

Vsi dijaki imajo ne glede na status napovedano ustno ocenjevanje znanja.

**Dijak izgubi pravico do napovedanega ustnega ocenjevanja znanja, če dobi 3 minuse v ocenjevalnem obdobju:**

* ker nima domače naloge

ali

* ker nima pri pouku učnih pripomočkov (učbenik, zvezek).

Če se dijak pri pouku neprimerno obnaša - motenje pouka, neprimeren odnos do profesorja, sošolcev – lahko dijak po presoji profesorja izgubi pravico do napovedanega ustnega ocenjevanja znanja ne glede na število minusov.

Prav tako dijak izgubi pravico do napovedanega ustnega ocenjevanja znanja, če je neopravičeno izostal od napovedanega ocenjevanja znanja.

**KRITERIJ ZA USTNO OCENJEVANJE ZNANJA**

Vsak dijak pri ustnem ocenjevanju znanja dobi do 3 vprašanja, vezana na učno snov, ki je predmet ocenjevanja.

**odl 5**

Dijak vsebinsko nadgrajuje predelano tematiko, izjave argumentira; ima izjemno bogato besedišče, ki ga smiselno uporablja; uporablja zahtevnejše jezikovne strukture, skoraj brez jezikovnih napak; dobra izgovorjava in ustrezna intonacija; odlično se odziva na govorne situacije.

**pdb 4**

Dijak v pretežni meri povzema predelano tematiko, izrazi tudi nekaj lastnih idej, a so argumenti šibkejši; besedišče je bogato, s posameznimi napakami; raba zahtevnejših struktur, a se pojavlja tudi več jezikovnih napak; izgovorjava dobra oz. z manjšimi spodrsljaji, na govorne situacije se odziva primerno.

**db 3**

Dijak obnavlja predelano snov, besedišče je povprečno, vendar nima težav z razumevanjem zahtevnejšega besedišča in jezikovnih struktur; uporablja manj zahtevne jezikovne strukture, a to ne ovira sporočilnosti, več težav pri izgovorjavi, a sporočilnost ni okrnjena; v pogovoru reagira večinoma le na sogovornikovo pobudo.

**zd2**

Dijak z osnovnim besedišče ponovi predelano snov in le izjemoma izrazi povsem svoje misli, pojavlja se precej jezikovnih, besediščnih in izgovornih napak, a komunikacija še vedno obstaja; razume in odzove se le na pobude, vprašanja, ki mu jih sogovornik poda v izjemno preprostem jeziku.

**nzd 1**

Dijak tematike ne pozna oz. jo predstavi zelo pomanjkljivo, ne pozna besedišča, večina jezikovnih struktur je tvorjena napačno oz. ovirajo sporočilnost; komunikacija zelo šibka ali je ni.

**5 KRITERIJ OCENJEVANJA ZNANJA NA POPRAVNEM, PREDMETNEM, DOPOLNILNEM IZPITU**

Popravni izpit ima pisni in ustni del. Kriteriji pisnega in ustnega ocenjevanja so enaki, kot so pri ocenjevanju med šolskim letom.

**6 DELO Z DIJAKI S POSEBNIMI POTREBAMI**

Dijakom s posebnimi potrebami nudimo dodatno učno pomoč in upoštevamo vse prilagoditve, ki jim glede na odločbo pripadajo.

Za dijake s posebnimi potrebami, z osebnim izobraževalnim načrtom (OIN) se število potrebnih ocen ustrezno prilagodi.

Zapisala vodja aktiva: Erika Medle Semec