Slika, ki vsebuje besede logotip, simbol, emblem, blagovna znamka

Vsebina, ustvarjena z UI, morda ni pravilna.

Ulica talcev 3a

8000 Novo mesto *Znotraj aktivov EŠNM usklajene vsebine, načini ocenjevanj in okvirni čas ocenjevanj v šolskem letu 2025/2026*

Novo mesto, 15. 9. 2025

NAČRT OCENJEVANJA ZNANJA PRI PREDMETU SLOVENŠČINA

V SREDNJEM POKLICNEM IZOBRAŽEVANJU V PROGRAMU TRGOVEC

V ŠOLSKEM LETU 2025/26

# NAČRT OCENJEVANJA ZNANJA

|  |  |  |  |  |  |  |  |
| --- | --- | --- | --- | --- | --- | --- | --- |
| **Program** | **Letnik** | **Število ocenjevanj** | **Minimalno število ocen** | **Vsebine ocenjevanja** | **Način ocenjevanja** | **Čas ocenjevanja** | **Učitelji** |
| **TRGOVEC** | 1. | 5 | 4 | * Preizkus znanja iz književnih besedil (sklop Iz roda v rod) * Preizkus znanja iz jezikovnih vsebin (sklopa Sporazumevajmo se in Koliko jezikov znaš) * Sprotno ustno ocenjevanje znanja * Tvorba besedilne vrste (sklop Ustvarjajmo besedila) * Preizkus znanja iz književnih vsebin (sklopa Govorimo slovensko in Koliko besed šteje tvoj jezik) | * pisno * pisno * ustno * pisno * pisno | * oktober   17. 10. 2025   * december   19. 12. 2025   * december, januar (napovedano v dogovoru z dijakom) * marec   12. 3. 2026   * maj   29. 5. 2026 | Eva Kalčič |
| **TRGOVEC** | 2. | 5 | 3 | * Preizkus znanja iz jezikovnih vsebin (besedoslovje) * Sprotno napovedano ustno ocenjevanje obravnavane učne snovi * Preizkus znanja iz jezikovnih vsebin (oblikoslovje) * Preizkus znanja iz književnih vsebin (drugačnost v slovenski književnosti)   Tvorba besedila po danih smernicah | * pisno * ustno * pisno * pisno * pisno | * oktober   22. 10. 2025   * november, december (napovedano v dogovoru z dijakom) * marec   25. 3. 2026   * april   22. 4. 2026   * maj   27. 5. 2026 | **Eva Kalčič** |
| **TRGOVEC** | 3. | 4 | 3 | * Prodajni razgovor * Preizkus znanja (razčlemba neumetnostnega besedila) * Sprotno napovedano ustno ocenjevanje obravnavane učne snovi * Tvorba besedila po danih smernicah | * ustno (govorni nastop) * pisno * ustno * pisno | * marec   26. 3. 2026   * april   17. 4. 2026   * april, maj (napovedano v dogovoru z dijakom) * maj   8. 5. 2026 | **Eva Kalčič** |

# KRITERIJI **IN OPISNIKI ZA OCENJEVANJE ZNANJA** PRI PREDMETU SLOVENŠČINA

## 2.1 KRITERIJ ZA OCENJEVANJE VSEH PISNIH IZDELKOV

|  |  |
| --- | --- |
| OCENA | KRITERIJ |
| nezadostno/NZD (1) | 0 %−49 % |
| zadostno/ZD (2) | 50 %−62 % |
| dobro/DB (3) | 63 %−75 % |
| prav dobro/PDB (4) | 76 %−87 % |
| odlično/ODL (5) | 88 %−100 % |

### 2.1.1 KRITERIJ IN OPISNIKI ZA OCENJEVANJE TVORBE BESEDILA

Zapisano besedilo se ocenjuje glede na naslednje kriterije, in sicer vsebina, zgradba ter jezikovna (slovnična in pravopisna) in slogovna pravilnost.

|  |  |  |  |  |  |
| --- | --- | --- | --- | --- | --- |
| OPISNI KRITERIJ | OPISNIKI | | | | |
| nezadostno  nzd (1) | zadostno  zd (2) | dobro  db (3) | prav dobro  pdb (4) | odlično  odl (5) |
| Vsebina  (22 točk) | Med vsebino besedila in izhodiščno temo besedila ni smiselne povezanosti. Besedilo obravnava naslovno temo je napačno ali pa zelo poenostavljeno, poznavanje snovi je skromno in površno. Veliko je nebistvenih podatkov, ki se ne zahtevajo, ni pa relevantnih. | Poznavanje snovi je skromno. Gre le za obnavljanje vsebine knjiž. besedila. Dijakovo faktografsko znanje je sicer zadovoljivo, a so vmes napačni ali pa nebistveni. | Vsebina je povezana z naslovno temo. Dijak snov pozna in razume, a so možne vrzeli v faktografskem znanju. Temo obravnava neproblemsko, prevladuje reprodukcija gradiva. Vrednotenje je le doživljajsko. Poskusi analize in primerjave so šibki. | Dijak snov pozna in razume. K temi pristopa problemsko. Lahko se opira na študijsko gradivo in pride do samostojnih sklepov. Zmožen je zavzeti osebno stališče do obravnavane problematike. | Obravnavanje izhodiščne teme je zanimivo, prepričljivo, včasih izvirno. Dijak pristopa k njej z več različnih gledišč. Na koncu izpelje ustrezne zaključke. |
| Zgradba  (2 točki) | Dijak ne obvlada tvorbe zahtevnejših povedi. Besedilo ni ne notranje (vsebinsko) ne zunanje (odstavki) ustrezno členjeno./ Besedilo ni logično členjeno, ni koherentno (0 točk). |  | Prevladuje smiselna povezava odstavkov. Besedilo je logično členjeno, ni koherentno./Besedilo je koherentno, ni logično členjeno (1 točka). |  | Zgradba besedila je ustrezna, včasih tudi izvirna./ Besedilo je logično členjeno in koherentno (2 točki). |
| Slovnična pravilnost (2 točki) | Veliko raznovrstnih napak, ki se ponavljajo (0 točk). |  | Več raznovrstnih napak, ki se v glavnem ne ponavljajo (1 točka). |  | Le nekatere vrste napak, ki se praviloma ne ponavljajo (2 točka). |
| Pravopisna pravilnost (2 točki) | Veliko raznovrstnih napak, ki se ponavljajo (0 točk). |  | Več raznovrstnih napak, ki se v glavnem ne ponavljajo (1 točka). |  | Le nekatere vrste napak, ki se praviloma ne ponavljajo (2 točka). |
| Slogovna pravilnost (2 točki) | Besedišče je revno in stereotipno, dopolnjujejo ga nerazumljeni ali slabo razumljeni strokovni izrazi. Izrazno na sploh zelo nerodno./ Veliko raznovrstnih napak, ki se ponavljajo (0 točk). |  | Posamezni deli so izvirni (npr. kak domislek). Raba izrazov ni vedno ustrezna. Izražanje je v celoti logično./ Več raznovrstnih napak, ki se v glavnem ne ponavljajo (1 točka). |  | Besedišče je bogato, vsebuje tudi subjektivne bes. zveze, ki so povezane z literarnimi termini./ Le nekatere vrste napak, ki se praviloma ne ponavljajo (2 točka). |

### 2.1.2 KRITERIJ ZA OCENJEVANJE NALOG OBJEKTIVNEGA TIPA

Vsak test je sestavljen tako, da lahko v njem dijak pokažejo tako minimalne, temeljne kot tudi višje standarde znanja. Vsaka naloga je ustrezno točkovana. Pri ocenjevanju znanja nalog objektivnega tipa velja kriterij za ocenjevanje znanja vseh pisnih izdelkov. Kriterij za ocenjevanje znanja je zapisan na vsakem pisnem ocenjevanju znanja in je torej javen.

## KRITERIJ ZA OCENJEVANJE ZNANJA PRI PRIDOBIVANJU USTNIH OCEN

### 2.2.1 OPISNI KRITERIJI PRI OCENJEVANJU ZNANJA O UČNI SNOVI

|  |  |  |  |  |  |
| --- | --- | --- | --- | --- | --- |
| OPISNI KRITERIJI | OPISNIKI | | | | |
| nezadostno  nzd (1) | zadostno  zd (2) | dobro  db (3) | prav dobro  pdb (4) | odlično  odl (5) |
| Poznavanje učnih vsebin in dijakova samostojnost | Ne odgovarja ali kljub učiteljevi pomoči odgovarja narobe. Dijak ne prikaže minimalnega znanja, ampak neznanje. Tudi če pozna drobce učne snovi, zamenjuje pojme in obnavlja snov povsem konfuzno ali pa ne predstavi bistva posameznih pojmov. Večine problemov ni sposoben reševati samostojno in ne izkorišča učiteljeve pomoči. | Dijak prikaže minimalna znanja. Znanje je na ravni reprodukcije, ki je skopa in vsebuje samo bistvene elemente, na podlagi katerih je pri njem možno graditi nadaljnje znanje. Gre za znanje s precej napakami in pomanjkljivostmi. Kljub učiteljevi pomoči le delno odgovori na zastavljena vprašanja. | Pravilno odgovarja na učiteljeva vprašanja, vendar jih kljub pomoči ne zna utemeljiti in argumentirati. Reprodukcija znanja je dobra in vključuje razumevanje snovi, vendar brez posebne globine in podrobnosti. V znanju se pojavljajo vrzeli, primere navaja zgolj po učbeniku ali po razlagi. V dijakovi razlagi ali predstavitvi pojmov se pojavljajo napake, pretirane posplošitve, v snov se poglobi zgolj v skladu z učiteljevimi zahtevami. Učiteljevo pomoč zna izkoristiti v katerikoli smeri in v vsakem primeru. Raba strokovnih izrazov je samo delno ustrezna, izražanje je logično. | Dijakova reprodukcija znanja zajema točno dojemanje bistva pojmov, navaja primere iz lastnih izkušenj, ima enotno utrjeno znanje brez vrzeli, pri izražanju je opaziti dokajšno samostojnost. Napake, ki jih dijak naredi, so redke in manj pomembne, ob učiteljevem usmerjanju so poprave napak pravilne. V snov se dijak natančno poglobi po učiteljevih navodilih. Učiteljeva pomoč je učencu le redko potrebna, uporabi jo samo, da se bolje prilagodi učiteljevim zahtevam. Je zanesljiv, tudi v rabi terminov. Razlaga je večinoma samostojna. | Reprodukcija znanja je zelo jasna in jo je mogoče prekinjati z dodatnimi vprašanji, ob katerih se dijak ne zmede. Posamezne snovi posreduje in navaja samostojno na samosvoj način, pri obnavljanju znanja glasno razmišlja, navaja posebno dobro prilegajoče se in izvirne praktične primere, se sproti kontrolira, včasih najde tudi presenetljive, vendar pravilne rešitve, ki jih učitelj ni posebej izpostavljal. Predstavljena snov nosi pečat izvirnosti. Učiteljeve pomoči dijak ne potrebuje, pač pa uporablja dialog z njim. Obvlada primerjavo z analizo, sintezo in vrednotenje. |
| Upoštevanje pravil knjižne izreke | Izraža se v pogovornem jeziku, slengu ali narečju. Če se zmoti, napak ne popravi, ker se jih ne zaveda. Uporablja mašila. | Izraža se v pogovornem jeziku, slengu ali narečju, pomaga si z mašili, napak ne popravi. | Pogosto se izraža v pogovornem jeziku, pomaga si z mašili, napake popravlja. | Pravila knjižne izreke skoraj dosledno upošteva, morebitne napake sproti popravlja. | Dosledno se izraža v knjižnem jeziku, uporablja primerno in bogato besedišče. |
| Dijakov prosti govor in sodelovanje v pogovoru | Na učiteljeva vprašanja odgovarja nejasno, tiho, momlja in hiti. Obnašanje ni primerno, tremo prikriva z mimiko, roke v žepu, učitelja ne gleda v oči. | Na učiteljeva vprašanja odgovarja nesproščeno, nejasno in tiho. Obnašanje ni primerno, tremo prikriva z mimiko … | Na učiteljeva vprašanja odgovarja nesproščeno, opazna je trema, zato njegov dialog ni tekoč in živahen. Učitelju občasno gleda v oči; če se zmoti, se opraviči, če vprašanja ni razumel, prosi učitelja, da ga ponovi. | Na vprašanja odgovarja samozavestno, sproščeno, njegov dialog je večinoma živahen in tekoč. Učitelju gleda v oči; če se zmoti, se opraviči, če vprašanja ni razumel, prosi učitelja, da ga ponovi. | Na vprašanja odgovarja samozavestno, sproščeno, njegov dialog je živahen in tekoč. Sodeluje v pogovoru, učitelju gleda v oči; če se zmoti, se opraviči, če vprašanja ni razumel, prosi učitelja, da ga ponovi. |

### 2.2.2 OPISNI KRITERIJI ZA OCENJEVANJE ZNANJA PRI OCENJEVANJU GOVORNIH NASTOPOV O UMETNOSTNIH BESEDILIH

|  |  |  |  |
| --- | --- | --- | --- |
| OCENE | KRITERIJ ZA OCENJEVANJE ZNANJA PRI PRIDOBIVANJU USTNIH OCEN – OCENJEVANJE GOVORNIH NASTOPOV O UMETNOSTNIH BESEDILIH | | |
|  | Predstavitev izbrane teme in osebni odziv | Bralne zmožnosti, književno znanje in poustvarjalnost | Zgradba besedila in jezikovna pravilnost |
| nezadostno  nzd (1) | Dijak ni pripravil in izvedel govornega nastopa ali govorni nastop ni bil povezan z izbrano temo. | Dijak v nastopu ni pokazal bralnih zmožnosti in književnega znanja. Če je govorni nastop predstavil, je bilo besedilo skorajda dobesedna ponovitev izbranega dela. | Govorni nastop (s spremnim gradivom) je bil jezikovno nepravilen, nepovezan in brez smiselne zgradbe ter brez utemeljitve poustvarjalnega pristopa. |
| zadostno  zd (2) | Izbrana tema je bila predstavljena presplošno, neizvirno in je kazala zelo malo učenčevega osebnega pristopa h književnemu delu. | Dijak je pokazal le osnovne zmožnosti razumevanja književnosti in le minimalno književno znanje. Besedilo je bilo parafraza izbranega dela. | Govorni nastop je razumljiv, vendar jezikovno zelo pomanjkljiv ter brez utemeljitve poustvarjalnega pristopa. |
| dobro  db (3) | Izbrana tema je bila predstavljena primerno, a neizvirno. Dijak je pri njeni obdelavi pokazal primerno raven osebnega odziva. | Dijak je pokazal temeljne bralne zmožnosti in temeljno književno znanje, besedilo je smiselno poustvaril. | Govorni nastop je bil členjen na smiselne enote in brez večjih jezikovnih napak, vendar predstavitev ni bila tekoča. Utemeljitev poustvarjalnega pristopa je bila skromna. |
| prav dobro  pdb (4) | Izbrana tema je bila predstavljena zanimivo, obdelava je bila podrobna, viden je bil dijakov osebni odziv na besedilo. | Dijak je pokazal temeljne bralne zmožnosti s prvinami višje ravni. Besedilo je izvirno in smiselno poustvaril. | Govorni nastop je bil členjen na smiselne enote, jezikovno je bil ustrezen, vendar predstavitev ni bila povsem tekoča. Utemeljitev poustvarjalnega pristopa je bil primerna. |
| odlično  odl (5) | Izbrana tema je bila predstavljena zanimivo in izvirno, obdelava je bila podrobna in temeljita, dijakov osebni odziv in vrednotenje književnosti sta bila zelo jasno razvidna. | Dijak je pokazal temeljne in višje bralne zmožnosti ter temeljno in višje književno znanje. Besedilo je predstavil izvirno in domiselno in ga smiselno poustvaril. | Govorni nastop je bil členjen na smiselne enote, jezikovno je bil ustrezen in tekoč, utemeljitev poustvarjalnega pristopa je bila primerna in podrobna ter je v celoti utemeljila učenčevo poustvarjalno besedilo. |

### 2.2.3 OPISNI KRITERIJI ZA OCENJEVANJE ZNANJA PRI OCENJEVANJU GOVORNIH NASTOPOV O NEUMETNOSTNIH BESEDILIH

|  |  |  |  |  |
| --- | --- | --- | --- | --- |
| **OCENA** | **KRITERIJ ZA OCENJEVANJE ZNANJA PRI PRIDOBIVANJU USTNIH OCEN – OCENJEVANJE GOVORNIH NASTOPOV O UMETNOSTNIH BESEDILIH** | | | |
|  | Upoštevanje temeljnih značilnosti besedilne vrste | Ustreznost temi | Upoštevanje značilnosti prenosnika | Jezikovna pravilnost in ustreznost |
| nzd (1) | Dijak ni pripravil in izvedel govornega nastopa ali ni upošteval značilnosti besedilne vrste. | Dijak ni pripravil in izvedel govornega nastopa ali ga je pripravil, vendar predstavitev ni ustrezala izbrani temi oz. besedilni vrsti. | Dijak je bral zapisano besedilo ali je bil govorni nastop nerazumljiv. | Dijak je govoril neknjižno in jezikovno nepravilno. |
| zd (2) | Dijak je upošteval samo nekatere značilnosti/sestavine besedilne vrste, | Dijak je ustrezno konkretiziral temo, vendar pri tem ni bil izviren oz. je bil presplošen. Ni izbral vseh bistvenih podatkov, pri navajanju le-teh ni bil dovolj natančen. | Dijak ni govoril popolnoma prosto, temveč ob pomoči zapisanega besedila. Govoril je nerazločno in/ali nenaravno, govorni nastop je bil manj razumljiv, predstavitev ni bila tekoča. | Dijak je govoril knjižno, a je bilo v besedilu veliko slovničnih napak. Izražal se je okorno in skopo, ponavljal je besede in skladenjske vzorce. |
| db (3) | Dijak je upošteval le temeljne značilnosti besedilne vrste, vendar besedila ni členil na smiselne enote oz. je v govorni nastop vpletal značilnosti drugih besedilnih vrst. | Dijak je ustrezno konkretiziral temo in zbral vse bistvene podatke, vendar pri tem ni bil izviren. Predstavitev je bila presplošna/preveč podrobna. | Dijak je govoril prosto ter večinoma razločno in naravno, vendar ne popolnoma tekoče. Slikovno gradivo je uporabljal neučinkovito. | Dijak je govoril knjižno, vendar so bile v besedilu še posamezne jezikovne napake. Njegovo izražanje je bilo deloma okorno in skopo. |
| pdb (4) | Dijak je upošteval vse tipične značilnosti besedilne vrste, besedilo je smiselno členil na manjše enote. | Dijak je ustrezno in izvirno konkretiziral temo. Predstavil jo je jedrnato in ne presplošno, vključeval je ustrezne primere. | Dijak je govoril prosto, razločno in naravno, razumljivo in tekoče. Učinkovito je uporabljal slikovne pripomočke. Ohranjal je stik s poslušalci. | Dijak je govoril knjižno, njegovo izražanje je bilo večinoma bogato, uporabljal je ustrezna sredstva medpovednega povezovanja. |
| odl (5) | Dijak je upošteval vse tipične značilnosti besedilne vrste, besedilo je smiselno členil na manjše enote in ga nadgradil z zahtevnejšimi sestavinami. | Dijak je ustrezno in izvirno konkretiziral temo. Predstavil jo je natančno in jedrnato, vključeval je številne in prepričljive primere iz različnih virov. | Dijak je govoril prosto, razločno, naravno in tekoče. Učinkovito in primerno je uporabljal slikovne pripomočke in vidne spremljevalce govorjenja, ohranjal je stik s poslušalci. | Dijak je govoril knjižno, njegovo izražanje je bilo bogato. Uporabljal je ustrezna sredstva medpovednega povezovanja, v besedilu ni bilo jezikovnih napak. |

#### 2.2.3.1 OCENJEVALNI LIST ZA GOVORNE NASTOPE (POLEG VREDNOTENJA VSEBINE)

|  |  |  |  |
| --- | --- | --- | --- |
| Število točk  Kriterij | 1 | 2 3 | 4 5 |
| Samostojnost pri nastopu | Dijak napisano bere, celo z napakami. | Dijak pogosto/občasno potrebuje učiteljevo pomoč. Zelo/delno si pomaga z napisanim, pri tem je dokaj nespreten. | Učiteljeva pomoč ni potrebna. Dijak prosto, tekoče govori, skoraj neopazno si pomaga z opornimi točkami. |
| Uporaba slikovnega in drugega gradiva (če je tako zahtevano v navodilih) | Ga ne uporablja ali v večini primerov neustrezno oz. napačno. | Po opozorilu učitelja na napake le-teh ne zna popraviti. Slikovno in drugo gradivo sicer uporabi, vendar pogosto/nekajkrat neustrezno. Z gradivom le delno ponazarja predstavljeno vsebino. | Dijak je pri uporabi slik in drugega gradiva zelo spreten. Z njim obogati predstavljeno vsebino. |
| Komunikacija | Dijak govori nerazločno, monotono, zmedeno, neprepričljivo. Neustrezno uporablja strokovno terminologijo. Po opozorilu je zna popraviti napak. | Občasno je ne-/manj razločen pri govoru. Po pripombi ustrezno popravi izgovorjavo. Pogosto/nekajkrat se zmoti pri uporabi strokovnih izrazov. Po opozorilu (delno) popravi napako. | Obrnjen je proti poslušalcem, govori razločno, tekoče, s poudarki. Uporaba strokovnih izrazov mu ne dela težav. |

# MINIMALNI STANDARDI (povzeto po digitaliziranem učnem načrtu za slovenščino; srednje poklicno izobraževanje, dostopno na: <https://dun.zrss.augmentech.si/#/>)

|  |  |
| --- | --- |
| **Minimalni standardi znanja v programih srednjega poklicnega izobraževanja pri jezikovnem pouku** | Dijak/-inja je zmožen/zmožna pri razčlembi besedil in pri njihovih medsebojnih primerjavah:   * navesti imena besedilnih vrst, ki jim pripadajo obravnavana besedila, * navesti temeljne značilnosti obravnavanih besedilnih vrst.   Pri razčlembi besedil dijaki/-nje spoznavajo in uporabljajo nekaj najbolj temeljnih jezikoslovnih izrazov.  Pri razčlembi besedil dijaki/-nje spoznavajo in uporabljajo nekaj najbolj temeljnih jezikoslovnih izrazov:   * glas, samoglasnik, soglasnik, naglasno mesto; * črka, velika/mala začetnica, pika, vprašaj, klicaj, vejica, pomišljaj, vezaj, dvopičje, narekovaj; * beseda, besedna zveza, poved, besedilo; * protipomenka, sopomenka, nadpomenka, podpomenka, besedna družina; * prvotni/preneseni pomen, stalna besedna zveza, stilno zaznamovana/ nezaznamovana beseda; * žargon, žargonski izraz, strokovni izraz; * domača/prevzeta beseda; * tvorjena/netvorjena beseda; * umetnostno/neumetnostno besedilo; * uradno/neuradno besedilo; * strokovno besedilo; * poimenovanja obravnavanih besedilnih vrst; * sporazumevanje, sporočevalec, naslovnik; * besedni/nebesedni jezik; * knjižni/neknjižni jezik, narečje, sleng; * državni jezik, uradni jezik; * temeljna pravorečna in pravopisna pravila slovenskega knjižnega jezika.   Dijak/-inja je zmožen/zmožna pri razčlembi besedil uporabljati vse zgoraj naštete pojme.  Dijaki/-nje sistematično nadgrajujejo poznavanje osnovnih pravorečnih in pravopisnih pravil slovenskega knjižnega jezika ter se tako jezikovno kultivirajo. Besedila izgovarjajo v skladu s pravorečnimi pravili slovenskega knjižnega jezika in jih pišejo v skladu s pravopisnimi pravili slovenskega knjižnega jezika.  Dijak/-inja:   * je zmožen/zmožna govoriti v skladu s temeljnimi pravorečnimi pravili slovenskega knjižnega jezika; * je zmožen/zmožna pisati v skladu s temeljnimi pravopisnimi pravili; * obvlada: * zapisovanje slovenskih glasov in glasovnih sklopov s črkami, * rabo velike in male začetnice, * deljenje besed, * pisanje prevzetih besed, * rabo ločil, * pisanje skupaj in narazen/z vezajem.   Dijak/-inja zna uporabljati sodobne jezikovne priročnike.  Dijaki/-nje poznajo vlogo in položaj slovenskega jezika ter se znajdejo v slovenskem jezikovnem okolju.  Poznajo nekatere temeljne sodobne jezikovne priročnike in se jih naučijo uporabljati.  Seznanijo se z zakonsko določenim položajem slovenščine in drugih jezikov v Republiki Sloveniji.  Ugotavljajo in utemeljujejo prednosti maternega jezika pred tujim ter pomen učenja maternega in tujih jezikov.  Poznajo položaj slovenščine v zamejstvu in izseljenstvu.  Ločijo okoliščine za rabo knjižnega in neknjižnega jezika ter slenga. V avtentični govorici najstnikov ugotavijo značilnosti slenga.  Prepoznavajo okoliščine, primerne za rabo žargonskih in nežargonskih strokovnih izrazov.  poznajo, da vsak jezik vsebuje prevzete prvine. Navedejo primere prevzetih lastnih in občnih imen iz svojega okolja ter ugotavljajo potrebnost/nepotrebnost prevzemanja tujih besed v slovenski jezik.  Poznajo osnovne jezikovne družine v Evropi in mesto slovenskega jezika v slovanski jezikovni družini.  Dijak/-inja pozna:   * zakonsko določitev slovenščine in drugih jezikov v Republiki Sloveniji; * položaj slovenščine v zamejstvu in izseljenstvu; * okoliščine za rabo knjižnih in neknjižnih, žargonskih in nežargonskih izrazov, slenga; * posebnosti svojega narečja/pokrajinskega jezika; * značilnosti najstniškega slenga. |
| **Minimalni standardi znanja v programih srednjega pokicnega izobraževanja pri pouku književnosti** | Dijak/-inja je zmožen/zmožna ohranjati in razvijati osebne, kulturne ter družbene vrednote.  Dijak/-inja je zmožen/zmožna pravilno pravorečno, smiselno in tekoče brati.  Dijak/-inja je zmožen/zmožna v pogovoru in v govornem nastopu izraziti svoje doživljanje In razumevanje prebranih ali slišanih besedil.  V skladu s svojo recepcijsko stopnjo je zmožen/zmožna izraziti lastna stališča o teh besedilih (vrednotiti besedila in njihove prvine).  Svoje doživljanje, razumevanje in vrednotenje utemeljuje.  O prebranih ali slišanih umetnostnih besedilih se je zmožen/zmožna pogovarjati z učiteljem ali s sošolci.  Dijak/-inja je zmožen/zmožna izraziti svoje doživljanje, razumevanje in vrednotenje prebranih ali slišanih umetnostnih besedil v pisnem izdelku (doživljajski spis, vodena interpretacija).  Svoje doživljanje, razumevanje in vrednotenje utemeljuje.  Dijaki/-nje prepoznavajo in opisujejo tiste temeljne literarnozgodovinske značilnosti, ki jim pomagajo k boljšemu razumevanju umetnostnih besedil.  Dijak/-inja je zmožen/zmožna povezati značilnosti dobe in smeri ter dejstva iz življenja in dela avtorjev s prebranimi ali slišanimi umetnostnimi besedili.  Dijak/-inja je zmožen/zmožna prepoznati literarno prvino.  Dijak/-inja je zmožen/zmožna opisati literarno prvino v vodenem pogovoru.  Dijaki/-nje prepoznavajo in opisujejo tiste temeljne literarne prvine, ki jim pomagajo bolje razumeti in interpretirati umetnostna besedila.  Dijak/-inja je zmožen/zmožna v vodenem pogovoru ali v pisni vodeni interpretaciji uporabljati temeljne literarnoteoretske pojme.  Dijaki/-nje poznajo temeljne literarnozgodovinske značilnosti.  Dijaki/-nje poznajo temeljne literarne prvine. |

# POPRAVLJANJE OCEN MED POUKOM

4.1. POGOJI ZA OBVEZNO PONAVLJANJE OCENJEVANJA ZNANJA IZ PISNE NALOGE

Če je negativno ocenjenih pisnih izdelkov več kot polovica, se v skladu s šolskimi pravili ocenjevanja za dijake z negativno ocenjenimi pisnimi izdelki in za tiste, ki to kljub pozitivni oceni želijo, pisanje enkrat ponovi, vpišeta pa se obe oceni. Pozitivno ocenjeni dijaki niso dolžni pisati še enkrat, razen če tako želijo. Tudi v tem primeru se vpišeta obe oceni.

4.2. POPRAVLJANJE NEGATIVNIH OCEN

4.2.1. Popravljanje negativne ocene pred koncem ocenjevalnega obdobja

Če je dijak v ocenjevalnem obdobju pridobil večinoma negativne ocene, jih lahko v dogovoru z učiteljem popravlja enkrat pred zaključkom ocenjevalnega obdobja.

Če je dijak po popravljanju ocene negativen, ima ob zaključku 1. ocenjevalnega obdobja zaključeno negativno oceno, ki jo lahko ponovno popravlja pred koncem 2. ocenjevalnega obdobja pod pogojem, da ima pozitivno zaključeno 2. ocenjevalno obdobje. Če negativne iz 1. ocenjevalnega obdobja tudi takrat ne popravi, ima kljub pozitivno ocenjenemu 2. ocenjevalnemu obdobju ob koncu leta zaključeno negativno oceno in ima popravni izpit.

Če je dijak v 1. ocenjevalnem obdobju večinoma pridobil pozitivne ocene, v 2. pa je pridobil večinoma negativne ocene, le-te lahko popravlja pred koncem 2. ocenjevalnega obdobja. Če negativne iz 2. ocenjevalnega obdobja takrat ne popravi, ima kljub pozitivno ocenjenemu 1. ocenjevalnemu obdobju ob koncu leta zaključeno negativno oceno in ima popravni izpit.

4.3. PRIDOBIVANJE OCENE V PRIMERU ODSOTNOSTI NA OCENJEVANJU

Če dijak k ocenjevanju znanja ne pristopi, nima zadostnega števila ocen, zato mora k ocenjevanju znanja pristopiti pred zaključkom ocenjevanega obdobja. Če tudi takrat k ocenjevanju znanja ne pristopi, nima zadostnega števila ocen v ocenjevalnem obdobju, kar pomeni, da je zaključna ocena v ocenjevalnem obdobju neocenjeno (NOC). V tem primeru poteka pridobivanje ocene na enak način kot popravljanje negativne ocene pred koncem ocenjevalnega obdobja (8.2.1.).

5. IZVEDBA POPRAVNIH, PREDMETNIH, DOPOLNILNIH IZPITOV

5.1. IZVEDBA POPRAVNIH IZPITOV

Dijak mora opravljati popravni izpit iz slovenščine, če je bil ob koncu pouka ocenjen z negativno (1) oceno.

Izpitna vprašanja in naloge sestavijo članice aktiva za slovenščino, oceno pa oblikuje spraševalec in ocenjevalec s članoma komisije.

Pisni del izpita traja najmanj 45 in največ 90 minut. Obsega razčlembo neumetnostnega besedila, za katero lahko dijak prejme največ 50 % točk. Za ustni del izpita profesor pripravi listke s tremi vprašanji iz književnih vsebin, obravnavanih v tekočem letniku. Profesor pripravi pet listkov več, kot je kandidatov na izpitu. Kandidat lahko listič enkrat zamenja. Kandidat ima pravico do 15-minutne priprave, odgovarja pa največ 20 minut. Na ustnem delu izpita lahko dijak prejme največ 50 % točk.

Dijak doseže pozitivno oceno, če v obeh delih izpita skupaj doseže najmanj 50 % možnih točk. Kriteriji so pri vsakem delu pisnega izpita ter pri ustnem delu izpita enaki kot pri ocenjevanju med šolskim letom.

5.2. IZVEDBA DOPOLNILNIH IZPITOV

Dopolnilni izpit opravlja dijak, ki do konca pouka pri predmetu v enem oziroma več ocenjevalnih obdobjih ni pridobil dovolj ocen v skladu s šolskimi pravili ocenjevanja. Dopolnilni izpit obsega snov tistega obdobja, v katerem je bil dijak neocenjen. Dopolnilni izpit dijak opravlja pred popravnim izpitom.

Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno in je tudi končna ocena negativna, to pomeni, da mora opraviti popravni izpit.

5.3. IZVEDBA PREDMETNIH IZPITOV

Predmetni izpit iz predmeta slovenščina opravlja dijak, ki:

– hitreje napreduje,

– izboljšuje končno oceno iz predmeta,

– se želi vpisati v drug izobraževalni program, pri čemer se pri predmetnem izpitu ocenjuje znanje, potrebno za vključitev v drug izobraževalni program.

Dijak lahko po uspešno opravljenem predzadnjem oziroma zaključnem letniku enkrat izboljšuje oceno enega ali več predmetov oziroma strokovnega modula oziroma ITS v posameznem letniku v rokih, določenih s šolskim koledarjem, in sicer:

– v predzadnjem letniku izboljšuje ocene iz tega letnika v času od konca pouka do zaključka tekočega šolskega leta oziroma do vključitve v zadnji letnik izobraževanja,

– v zaključnem letniku izboljšuje ocene iz tega letnika od konca pouka do začetka opravljanja zaključka izobraževanja.

Pri določitvi končne ocene predmeta se upošteva boljša ocena.

Vodja aktiva profesoric slovenščine

Maja Ogrinc, prof.