Slika, ki vsebuje besede logotip, simbol, emblem, blagovna znamka

Vsebina, ustvarjena z UI, morda ni pravilna.

Ulica talcev 3a

8000 Novo mesto *Znotraj aktivov EŠNM usklajene vsebine, načini ocenjevanj in okvirni čas ocenjevanj v šolskem letu 2025/2026*

Novo mesto, 15. 9. 2025

NAČRT OCENJEVANJA ZNANJA PRI PREDMETU SLOVENŠČINA

V SREDNJEM STROKOVNEM IZOBRAŽEVANJU V PROGRAMIH EKONOMSKI/MEDIJSKI TEHNIK

V ŠOLSKEM LETU 2025/26

# NAČRT OCENJEVANJA ZNANJA

|  |  |  |  |  |  |  |  |
| --- | --- | --- | --- | --- | --- | --- | --- |
| **Program** | **Letnik** | **Število ocenjevanj** | **Minimalno število ocen** | **Vsebine ocenjevanja** | **Način ocenjevanja** | **Čas ocenjevanja** | **Učitelji** |
| **EKONOMSKI TEHNIK** | 1. | 6 | 4 | * Tvorba besedila po danih smernicah * Preizkus znanja iz književnih vsebin * Sprotno ustno ocenjevanje znanja * Preizkus znanja iz jezikovnih vsebin * Tvorba besedila po danih smernicah * Preizkus znanja iz književnih vsebin | * pisno * pisno * ustno * pisno * pisno * pisno | * oktober   17. 10. 2025   * november   19. 10. 2025   * december, januar (napovedano v dogovoru z dijakom) * januar/februar   12. 3. 2026   * marec   12. 3. 2026   * maj   29. 5. 2026 | Eva Kalčič |
| **MEDIJSKI TEHNIK** |  | 6 | 4 | * Tvorba besedila po danih smernicah * Preizkus znanja iz književnih vsebin * Sprotno ustno ocenjevanje znanja * Preizkus znanja iz jezikovnih vsebin * Tvorba besedila po danih smernicah * Preizkus znanja iz književnih vsebin | * pisno * pisno * ustno * pisno * pisno * pisno | * oktober   1. d: 3. 10. 2025  1. e: 3. 10. 2025   * november   1. d: 7. 11. 2025  1. e: 7. 11. 2025   * december, januar (napovedano v dogovoru z dijakom) * januar/februar   1. d: 29. 1. 2026  1. e: 30. 1. 2026   * marec   1. d: 2. 3. 2026  1. e: 6. 3. 2026   * maj   1. d: 18. 5. 2026  1. e: 18. 5. 2026 | Maja Ogrinc, Polona Starič |
| **EKONOMSKI TEHNIK** | 2. | 7 | 5 | * Preizkus znanja iz književnih vsebin * Preizkus znanja iz jezikovnih vsebin (besedoslovje) * Sprotno napovedano ustno ocenjevanje obravnavane učne snovi * Tvorba besedila po danih smernicah * Preizkus znanja iz jezikovnih vsebin (oblikoslovje) * Tvorba besedila po danih smernicah (ob prebrani knjigi za domače branje) * Sprotno napovedano ustno ocenjevanje obravnavane učne snovi * Preizkus znanja iz jezikovnih in književnih vsebin (KN) | * pisno * pisno * pisno * pisno * pisno * pisno * ustno * pisno | * september   29. 9. 2025   * november   10. 11. 2025   * september – januar (napovedano v dogovoru z dijakom) * december   10. 12. 2025   * marec   16. 3. 2026   * april   13. 4. 2026   * januar – maj (napovedano v dogovoru z dijakom) * maj   18. 5. 2026 | **Slavka Breznikar** |
| **MEDIJSKI TEHNIK** | 2. | 7 | 5 | * Tvorba neumetnostnega (uradnega) besedila po danih smernicah * Preizkus znanja iz jezikovnih vsebin (besedoslovje) * Tvorba besedila po danih smernicah (ob odlomku iz umetnostnega besedila) * Preizkus znanja iz književnih vsebin * Tvorba besedila po danih smernicah (ob prebrani knjigi za domače branje) * Sprotno napovedano ustno ocenjevanje obravnavane učne snovi * Preizkus znanja iz jezikovnih vsebin (RNB, oblikoslovje) | * pisno * pisno * pisno * pisno * pisno * ustno * pisno | * september   10. 9. 2025   * oktober   21. 10. 2025   * november/december   2. 12. 2025   * januar/februar   27. 1. 2026   * februar/marec   17. 2. 2026   * april (napovedano v dogovoru z dijakom) * maj   19. 5. 2026 | **Polona Starič** |
| **EKONOMSKI TEHNIK** | 3. | 7 | 5 | * Tvorba neumetnostnega besedila po danih smernicah (poročilo) * Tvorba besedila po danih smernicah ob umetnostnem besedilu * Preizkus znanja iz književnih vsebin * Sprotno napovedano ustno ocenjevanje obravnavane učne snovi * Preizkus znanja iz jezikovnih vsebin * Tvorba besedila po danih smernicah (po prebrani knjigi za domače branje) * Preizkus znanja iz književnih vsebin | * pisno   • pisno  • pisno  • ustno  • pisno  • pisno  • pisno | * september   10. 9. 2025   * oktober   1. 10. 2025   * oktober   22. 10. 2025   * november, december (napovedano v dogovoru z dijakom) * februar   4. 2. 2026   * marec   18. 3. 2026   * maj   27. 5. 2026 | **Eva Kalčič** |
| **MEDIJSKI TEHNIK** | 3. | 7 | 5 | * Tvorba neumetnostnega besedila po danih smernicah (poročilo) * Tvorba besedila po danih smernicah ob umetnostnem besedilu * Preizkus znanja iz književnih vsebin * Sprotno napovedano ustno ocenjevanje obravnavane učne snovi * Preizkus znanja iz jezikovnih vsebin * Tvorba besedila po danih smernicah (po prebrani knjigi za domače branje) * Preizkus znanja iz književnih vsebin | * pisno * pisno * pisno * ustno * pisno * pisno   • pisno | * september   3. c: 11. 9. 2025  3. d: 10. 9. 2025   * oktober   3. c: 1. 10. 2025  3. d: 2. 10. 2025   * oktober   3. c: 22. 10. 2025  3. d: 22. 10. 2025   * november, december (napovedano v dogovoru z dijakom) * januar/februar   3. c: 4. 2. 2026  3. d: 4. 2. 2026   * marec   3. c: 18. 3. 2026  3. d: 18. 3. 2026   * maj   3. c: 27. 5. 2026  3. d: 27. 5. 2026 | **Maja Ogrinc** |
| **EKONOMSKI TEHNIK** | 4. | 7 | 5 | * Preizkus znanja iz književni vsebin * Tvorba besedila po danih smernicah * Sprotno napovedano ustno ocenjevanje obravnavane učne snovi      * Preizkus znanja iz jezikovnih vsebin - predmaturitetni preizkus * Tvorba besedila po danih smernicah – predmaturitetni preizkus | * pisno * pisno * ustno * pisno * pisno | * oktober   17. 10. 2025   * november   21. 11. 2025   * september – januar (napovedano v dogovoru z dijakom) * marec   13. 3. 2026   * april   17. 4. 2026 | **Slavka Breznikar** |
| **MEDIJSKI TEHNIK** | 4. | 7 | 5 | * Tvorba neumetnostnega besedila po danih smernicah * Preizkus znanja iz jezikovnih vsebin (besedotvorje, vloge jezika) * Tvorba besedila po danih smernicah * Sprotno napovedano ustno ocenjevanje obravnavane učne snovi      * Preizkus znanja iz književni vsebin * Preizkus znanja iz jezikovnih vsebin - predmaturitetni preizkus * Tvorba besedila po danih smernicah – predmaturitetni preizkus | * pisno * pisno * pisno * ustno * pisno * pisno * pisno | september  4. c: 12. 9. 2025  4. d: 10. 9. 2025   * oktober   4. c: 15. 10. 2025  4. d: 14. 10. 2025   * november   4. c: 12. 11. 2025  4. d: 11. 11. 2025   * december, januar (napovedano v dogovoru z dijakom) * februar   4. c: 6. 2. 2026  4. d: 6. 2. 2026   * marec/april   4. c: 27. 5. 2026  4. d: 24. 3. 2026   * marec/april   4. c: 24. 3. 2026  4. d: 24. 3. 2026 | **Polona Starič, Maja Ogrinc** |

# 2. KRITERIJI IN OPISNIKI ZA OCENJEVANJE ZNANJA PRI PREDMETU SLOVENŠČINA

## 2.1 KRITERIJ ZA OCENJEVANJE VSEH PISNIH IZDELKOV

|  |  |
| --- | --- |
| OCENA | KRITERIJ |
| nezadostno/NZD (1) | 0 %−49 % |
| zadostno/ZD (2) | 50 %−62 % |
| dobro/DB (3) | 63 %−75 % |
| prav dobro/PDB (4) | 76 %−87 % |
| odlično/ODL (5) | 88 %−100 % |

### 2.1.1 KRITERIJ IN OPISNIKI ZA OCENJEVANJE TVORBE BESEDILA

Zapisano besedilo se ocenjuje glede na naslednje kriterije, in sicer vsebina, zgradba ter jezikovna (slovnična in pravopisna) in slogovna pravilnost.

|  |  |  |  |  |  |
| --- | --- | --- | --- | --- | --- |
| OPISNI KRITERIJ | OPISNIKI | | | | |
| nezadostno  nzd (1) | zadostno  zd (2) | dobro  db (3) | prav dobro  pdb (4) | odlično  odl (5) |
| Vsebina  (22 točk) | Med vsebino besedila in izhodiščno temo besedila ni smiselne povezanosti. Besedilo obravnava naslovno temo je napačno ali pa zelo poenostavljeno, poznavanje snovi je skromno in površno. Veliko je nebistvenih podatkov, ki se ne zahtevajo, ni pa relevantnih. | Poznavanje snovi je skromno. Gre le za obnavljanje vsebine knjiž. besedila. Dijakovo faktografsko znanje je sicer zadovoljivo, a so vmes napačni ali pa nebistveni. | Vsebina je povezana z naslovno temo. Dijak snov pozna in razume, a so možne vrzeli v faktografskem znanju. Temo obravnava neproblemsko, prevladuje reprodukcija gradiva. Vrednotenje je le doživljajsko. Poskusi analize in primerjave so šibki. | Dijak snov pozna in razume. K temi pristopa problemsko. Lahko se opira na študijsko gradivo in pride do samostojnih sklepov. Zmožen je zavzeti osebno stališče do obravnavane problematike. | Obravnavanje izhodiščne teme je zanimivo, prepričljivo, včasih izvirno. Dijak pristopa k njej z več različnih gledišč. Na koncu izpelje ustrezne zaključke. |
| Zgradba  (2 točki) | Dijak ne obvlada tvorbe zahtevnejših povedi. Besedilo ni ne notranje (vsebinsko) ne zunanje (odstavki) ustrezno členjeno./ Besedilo ni logično členjeno, ni koherentno (0 točk). |  | Prevladuje smiselna povezava odstavkov. Besedilo je logično členjeno, ni koherentno./Besedilo je koherentno, ni logično členjeno (1 točka). |  | Zgradba besedila je ustrezna, včasih tudi izvirna./ Besedilo je logično členjeno in koherentno (2 točki). |
| Slovnična pravilnost  (2 točki) | Veliko raznovrstnih napak, ki se ponavljajo (0 točk). |  | Več raznovrstnih napak, ki se v glavnem ne ponavljajo (1 točka). |  | Le nekatere vrste napak, ki se praviloma ne ponavljajo (2 točka). |
| Pravopisna pravilnost  (2 točki) | Veliko raznovrstnih napak, ki se ponavljajo (0 točk). |  | Več raznovrstnih napak, ki se v glavnem ne ponavljajo (1 točka). |  | Le nekatere vrste napak, ki se praviloma ne ponavljajo (2 točka). |
| Slogovna pravilnost  (2 točki) | Besedišče je revno in stereotipno, dopolnjujejo ga nerazumljeni ali slabo razumljeni strokovni izrazi. Izrazno na sploh zelo nerodno./ Veliko raznovrstnih napak, ki se ponavljajo (0 točk). |  | Posamezni deli so izvirni (npr. kak domislek). Raba izrazov ni vedno ustrezna. Izražanje je v celoti logično./ Več raznovrstnih napak, ki se v glavnem ne ponavljajo (1 točka). |  | Besedišče je bogato, vsebuje tudi subjektivne bes. zveze, ki so povezane z literarnimi termini./ Le nekatere vrste napak, ki se praviloma ne ponavljajo (2 točka). |

### 2.1.2 KRITERIJ ZA OCENJEVANJE NALOG OBJEKTIVNEGA TIPA

Vsak test je sestavljen tako, da lahko v njem dijak pokažejo tako minimalne, temeljne kot tudi višje standarde znanja. Vsaka naloga je ustrezno točkovana. Pri ocenjevanju znanja nalog objektivnega tipa velja kriterij za ocenjevanje znanja vseh pisnih izdelkov. Kriterij za ocenjevanje znanja je zapisan na vsakem pisnem ocenjevanju znanja in je torej javen.

## 2.2 KRITERIJ ZA OCENJEVANJE ZNANJA PRI PRIDOBIVANJU USTNIH OCEN

### 2.2.1 OPISNI KRITERIJI PRI OCENJEVANJU ZNANJA O UČNI SNOVI

|  |  |  |  |  |  |
| --- | --- | --- | --- | --- | --- |
| OPISNI KRITERIJI | OPISNIKI | | | | |
| nezadostno  nzd (1) | zadostno  zd (2) | dobro  db (3) | prav dobro  pdb (4) | odlično  odl (5) |
| Poznavanje učnih vsebin in dijakova samostojnost | Ne odgovarja ali kljub učiteljevi pomoči odgovarja narobe. Dijak ne prikaže minimalnega znanja, ampak neznanje. Tudi če pozna drobce učne snovi, zamenjuje pojme in obnavlja snov povsem konfuzno ali pa ne predstavi bistva posameznih pojmov. Večine problemov ni sposoben reševati samostojno in ne izkorišča učiteljeve pomoči. | Dijak prikaže minimalna znanja. Znanje je na ravni reprodukcije, ki je skopa in vsebuje samo bistvene elemente, na podlagi katerih je pri njem možno graditi nadaljnje znanje. Gre za znanje s precej napakami in pomanjkljivostmi. Kljub učiteljevi pomoči le delno odgovori na zastavljena vprašanja. | Pravilno odgovarja na učiteljeva vprašanja, vendar jih kljub pomoči ne zna utemeljiti in argumentirati. Reprodukcija znanja je dobra in vključuje razumevanje snovi, vendar brez posebne globine in podrobnosti. V znanju se pojavljajo vrzeli, primere navaja zgolj po učbeniku ali po razlagi. V dijakovi razlagi ali predstavitvi pojmov se pojavljajo napake, pretirane posplošitve, v snov se poglobi zgolj v skladu z učiteljevimi zahtevami. Učiteljevo pomoč zna izkoristiti v katerikoli smeri in v vsakem primeru. Raba strokovnih izrazov je samo delno ustrezna, izražanje je logično. | Dijakova reprodukcija znanja zajema točno dojemanje bistva pojmov, navaja primere iz lastnih izkušenj, ima enotno utrjeno znanje brez vrzeli, pri izražanju je opaziti dokajšno samostojnost. Napake, ki jih dijak naredi, so redke in manj pomembne, ob učiteljevem usmerjanju so poprave napak pravilne. V snov se dijak natančno poglobi po učiteljevih navodilih. Učiteljeva pomoč je učencu le redko potrebna, uporabi jo samo, da se bolje prilagodi učiteljevim zahtevam. Je zanesljiv, tudi v rabi terminov. Razlaga je večinoma samostojna. | Reprodukcija znanja je zelo jasna in jo je mogoče prekinjati z dodatnimi vprašanji, ob katerih se dijak ne zmede. Posamezne snovi posreduje in navaja samostojno na samosvoj način, pri obnavljanju znanja glasno razmišlja, navaja posebno dobro prilegajoče se in izvirne praktične primere, se sproti kontrolira, včasih najde tudi presenetljive, vendar pravilne rešitve, ki jih učitelj ni posebej izpostavljal. Predstavljena snov nosi pečat izvirnosti. Učiteljeve pomoči dijak ne potrebuje, pač pa uporablja dialog z njim. Obvlada primerjavo z analizo, sintezo in vrednotenje. |
| Upoštevanje pravil knjižne izreke | Izraža se v pogovornem jeziku, slengu ali narečju. Če se zmoti, napak ne popravi, ker se jih ne zaveda. Uporablja mašila. | Izraža se v pogovornem jeziku, slengu ali narečju, pomaga si z mašili, napak ne popravi. | Pogosto se izraža v pogovornem jeziku, pomaga si z mašili, napake popravlja. | Pravila knjižne izreke skoraj dosledno upošteva, morebitne napake sproti popravlja. | Dosledno se izraža v knjižnem jeziku, uporablja primerno in bogato besedišče. |
| Dijakov prosti govor in sodelovanje v pogovoru | Na učiteljeva vprašanja odgovarja nejasno, tiho, momlja in hiti. Obnašanje ni primerno, tremo prikriva z mimiko, roke v žepu, učitelja ne gleda v oči. | Na učiteljeva vprašanja odgovarja nesproščeno, nejasno in tiho. Obnašanje ni primerno, tremo prikriva z mimiko … | Na učiteljeva vprašanja odgovarja nesproščeno, opazna je trema, zato njegov dialog ni tekoč in živahen. Učitelju občasno gleda v oči; če se zmoti, se opraviči, če vprašanja ni razumel, prosi učitelja, da ga ponovi. | Na vprašanja odgovarja samozavestno, sproščeno, njegov dialog je večinoma živahen in tekoč. Učitelju gleda v oči; če se zmoti, se opraviči, če vprašanja ni razumel, prosi učitelja, da ga ponovi. | Na vprašanja odgovarja samozavestno, sproščeno, njegov dialog je živahen in tekoč. Sodeluje v pogovoru, učitelju gleda v oči; če se zmoti, se opraviči, če vprašanja ni razumel, prosi učitelja, da ga ponovi. |

### 2.2.2 OPISNI KRITERIJI ZA OCENJEVANJE ZNANJA PRI OCENJEVANJU GOVORNIH NASTOPOV O UMETNOSTNIH BESEDILIH

|  |  |  |  |
| --- | --- | --- | --- |
| OCENE | KRITERIJ ZA OCENJEVANJE ZNANJA PRI PRIDOBIVANJU USTNIH OCEN – OCENJEVANJE GOVORNIH NASTOPOV O UMETNOSTNIH BESEDILIH | | |
|  | Predstavitev izbrane teme in osebni odziv | Bralne zmožnosti, književno znanje in poustvarjalnost | Zgradba besedila in jezikovna pravilnost |
| nezadostno  nzd (1) | Dijak ni pripravil in izvedel govornega nastopa ali govorni nastop ni bil povezan z izbrano temo. | Dijak v nastopu ni pokazal bralnih zmožnosti in književnega znanja. Če je govorni nastop predstavil, je bilo besedilo skorajda dobesedna ponovitev izbranega dela. | Govorni nastop (s spremnim gradivom) je bil jezikovno nepravilen, nepovezan in brez smiselne zgradbe ter brez utemeljitve poustvarjalnega pristopa. |
| zadostno  zd (2) | Izbrana tema je bila predstavljena presplošno, neizvirno in je kazala zelo malo učenčevega osebnega pristopa h književnemu delu. | Dijak je pokazal le osnovne zmožnosti razumevanja književnosti in le minimalno književno znanje. Besedilo je bilo parafraza izbranega dela. | Govorni nastop je razumljiv, vendar jezikovno zelo pomanjkljiv ter brez utemeljitve poustvarjalnega pristopa. |
| dobro  db (3) | Izbrana tema je bila predstavljena primerno, a neizvirno. Dijak je pri njeni obdelavi pokazal primerno raven osebnega odziva. | Dijak je pokazal temeljne bralne zmožnosti in temeljno književno znanje, besedilo je smiselno poustvaril. | Govorni nastop je bil členjen na smiselne enote in brez večjih jezikovnih napak, vendar predstavitev ni bila tekoča. Utemeljitev poustvarjalnega pristopa je bila skromna. |
| prav dobro  pdb (4) | Izbrana tema je bila predstavljena zanimivo, obdelava je bila podrobna, viden je bil dijakov osebni odziv na besedilo. | Dijak je pokazal temeljne bralne zmožnosti s prvinami višje ravni. Besedilo je izvirno in smiselno poustvaril. | Govorni nastop je bil členjen na smiselne enote, jezikovno je bil ustrezen, vendar predstavitev ni bila povsem tekoča. Utemeljitev poustvarjalnega pristopa je bil primerna. |
| odlično  odl (5) | Izbrana tema je bila predstavljena zanimivo in izvirno, obdelava je bila podrobna in temeljita, dijakov osebni odziv in vrednotenje književnosti sta bila zelo jasno razvidna. | Dijak je pokazal temeljne in višje bralne zmožnosti ter temeljno in višje književno znanje. Besedilo je predstavil izvirno in domiselno in ga smiselno poustvaril. | Govorni nastop je bil členjen na smiselne enote, jezikovno je bil ustrezen in tekoč, utemeljitev poustvarjalnega pristopa je bila primerna in podrobna ter je v celoti utemeljila učenčevo poustvarjalno besedilo. |

### 2.2.3 OPISNI KRITERIJI ZA OCENJEVANJE ZNANJA PRI OCENJEVANJU GOVORNIH NASTOPOV O NEUMETNOSTNIH BESEDILIH

|  |  |  |  |  |
| --- | --- | --- | --- | --- |
| OCENA | KRITERIJ ZA OCENJEVANJE ZNANJA PRI PRIDOBIVANJU USTNIH OCEN – OCENJEVANJE GOVORNIH NASTOPOV O UMETNOSTNIH BESEDILIH | | | |
|  | Upoštevanje temeljnih značilnosti besedilne vrste | Ustreznost temi | Upoštevanje značilnosti prenosnika | Jezikovna pravilnost in ustreznost |
| nzd (1) | Dijak ni pripravil in izvedel govornega nastopa ali ni upošteval značilnosti besedilne vrste. | Dijak ni pripravil in izvedel govornega nastopa ali ga je pripravil, vendar predstavitev ni ustrezala izbrani temi oz. besedilni vrsti. | Dijak je bral zapisano besedilo ali je bil govorni nastop nerazumljiv. | Dijak je govoril neknjižno in jezikovno nepravilno. |
| zd (2) | Dijak je upošteval samo nekatere značilnosti/sestavine besedilne vrste, | Dijak je ustrezno konkretiziral temo, vendar pri tem ni bil izviren oz. je bil presplošen. Ni izbral vseh bistvenih podatkov, pri navajanju le-teh ni bil dovolj natančen. | Dijak ni govoril popolnoma prosto, temveč ob pomoči zapisanega besedila. Govoril je nerazločno in/ali nenaravno, govorni nastop je bil manj razumljiv, predstavitev ni bila tekoča. | Dijak je govoril knjižno, a je bilo v besedilu veliko slovničnih napak. Izražal se je okorno in skopo, ponavljal je besede in skladenjske vzorce. |
| db (3) | Dijak je upošteval le temeljne značilnosti besedilne vrste, vendar besedila ni členil na smiselne enote oz. je v govorni nastop vpletal značilnosti drugih besedilnih vrst. | Dijak je ustrezno konkretiziral temo in zbral vse bistvene podatke, vendar pri tem ni bil izviren. Predstavitev je bila presplošna/preveč podrobna. | Dijak je govoril prosto ter večinoma razločno in naravno, vendar ne popolnoma tekoče. Slikovno gradivo je uporabljal neučinkovito. | Dijak je govoril knjižno, vendar so bile v besedilu še posamezne jezikovne napake. Njegovo izražanje je bilo deloma okorno in skopo. |
| pdb (4) | Dijak je upošteval vse tipične značilnosti besedilne vrste, besedilo je smiselno členil na manjše enote. | Dijak je ustrezno in izvirno konkretiziral temo. Predstavil jo je jedrnato in ne presplošno, vključeval je ustrezne primere. | Dijak je govoril prosto, razločno in naravno, razumljivo in tekoče. Učinkovito je uporabljal slikovne pripomočke. Ohranjal je stik s poslušalci. | Dijak je govoril knjižno, njegovo izražanje je bilo večinoma bogato, uporabljal je ustrezna sredstva medpovednega povezovanja. |
| odl (5) | Dijak je upošteval vse tipične značilnosti besedilne vrste, besedilo je smiselno členil na manjše enote in ga nadgradil z zahtevnejšimi sestavinami. | Dijak je ustrezno in izvirno konkretiziral temo. Predstavil jo je natančno in jedrnato, vključeval je številne in prepričljive primere iz različnih virov. | Dijak je govoril prosto, razločno, naravno in tekoče. Učinkovito in primerno je uporabljal slikovne pripomočke in vidne spremljevalce govorjenja, ohranjal je stik s poslušalci. | Dijak je govoril knjižno, njegovo izražanje je bilo bogato. Uporabljal je ustrezna sredstva medpovednega povezovanja, v besedilu ni bilo jezikovnih napak. |

#### 2.2.3.1 OCENJEVALNI LIST ZA GOVORNE NASTOPE (POLEG VREDNOTENJA VSEBINE)

|  |  |  |  |
| --- | --- | --- | --- |
| Število točk  Kriterij | 1 | 2 3 | 4 5 |
| Samostojnost pri nastopu | Dijak napisano bere, celo z napakami. | Dijak pogosto/občasno potrebuje učiteljevo pomoč. Zelo/delno si pomaga z napisanim, pri tem je dokaj nespreten. | Učiteljeva pomoč ni potrebna. Dijak prosto, tekoče govori, skoraj neopazno si pomaga z opornimi točkami. |
| Uporaba slikovnega in drugega gradiva (če je tako zahtevano v navodilih) | Ga ne uporablja ali v večini primerov neustrezno oz. napačno. | Po opozorilu učitelja na napake le-teh ne zna popraviti. Slikovno in drugo gradivo sicer uporabi, vendar pogosto/nekajkrat neustrezno. Z gradivom le delno ponazarja predstavljeno vsebino. | Dijak je pri uporabi slik in drugega gradiva zelo spreten. Z njim obogati predstavljeno vsebino. |
| Komunikacija | Dijak govori nerazločno, monotono, zmedeno, neprepričljivo. Neustrezno uporablja strokovno terminologijo. Po opozorilu je zna popraviti napak. | Občasno je ne-/manj razločen pri govoru. Po pripombi ustrezno popravi izgovorjavo. Pogosto/nekajkrat se zmoti pri uporabi strokovnih izrazov. Po opozorilu (delno) popravi napako. | Obrnjen je proti poslušalcem, govori razločno, tekoče, s poudarki. Uporaba strokovnih izrazov mu ne dela težav. |

# 3. MINIMALNI STANDARDI (povzeto po digitaliziranem učnem načrtu za slovenščino; srednje strokovno izobraževanje, dostopno na: https://dun.zrss.augmentech.si/#/)

|  |  |
| --- | --- |
| MINIMALNI STANDARDI ZNANJA PRI JEZIKOVNEM POUKU | **Dijak ima razvito zavest o jeziku, narodu in državi.**  Dokaže jo tako, da:   * poimenuje svoj prvi/materni jezik ter predstavi njegove prednosti pred drugimi jeziki in njegov status v R Sloveniji, * predstavi vlogo slovenskega jezika v svojem življenju (tj. prvi/materni jezik, drugi jezik/jezik okolja, tuji jezik) ter njegov status v R Sloveniji, v delu slovenske Istre in Prekmurja, v zamejstvu in izseljenstvu ter v organih EU, * predstavi status drugih jezikov v R Sloveniji ter status madžarščine v delu Prekmurja in oz. italijanščine v delu slovenske Istre, * našteje socialne zvrsti in predstavi zanje ustrezne okoliščine, * našteje osnovne jezikovne družine v Evropi in njihove značilne predstavnike, * navede temeljne mejnike v razvoju slovenskega (knjižnega) jezika in predstavi njihov pomen.   **Dijak ima razvito zmožnost (kritičnega) sprejemanja govorjenih in zapisanih neumetnostnih besedil.**  Dokaže jo tako, da si med sprejemanjem (poslušanjem oz. branjem) besedila dela zapiske oz. izpiske, po poslušanju (gledanju) oz. branju:   * razčlenjuje sprejeto besedilo, tj. določiokoliščine njegovega nastanka in relevantne jezikovne prvine, sporočevalčev namen in relevantne jezikovne prvine, temo ter podteme/ključne besede in bistvene podatke – te strukturira v obliki miselnega vzorca/preglednice/dispozicijskih točk ter nato obnovi besedilo, prevladujoče pomensko razmerje v besedilu in prevladujoči način razvijanja teme, vlogo in pomen danih besed, povedi, delov povedi … iz besedila, vlogo nebesednih delov besedila ter nebesednih spremljevalcev govorjenja/pisanja, * vrednoti sprejeto besedilo in utemelji svoje mnenje.   **Dijak ima razvito zmožnost tvorjenja govorjenih in zapisanih neumetnostnih besedil** tistih vrst, ki so predpisane v KZ.  Dokaže jo tako, da:   * naredi načrt za besedilo in ga pretvori v smiselno, razumljivo, slogovno ustrezno ter jezikovno in zgradbeno pravilno besedilo, * v vlogi pobudnega in odzivnega sogovorca/dopisovalca sodeluje v uradnih pogovorih/dopisih raznih vrst ter tvori ustrezne, razumljive in koherentne pogovore/dopise, * vrednoti svoje besedilo in utemelji svoje mnenje.   **Dijak ima razvito jezikovno in slogovno zmožnost ter zmožnost nebesednega sporazumevanja.**  JEZIKOVNO ZMOŽNOST dokaže tako, da:   * v svojih besedilih pravilno poimenuje prvine stvarnosti in se izogiba ponavljanju besed, * razloži besede/besedne zveze/frazeme iz prebranega/poslušanega besedila in jih uporabi v novih povedih; * zamenja prevzete besede z domačimi ustreznicami, * dani besedi najde sopomenko, protipomenko, nadpomenko, podpomenko, besede iz iste besedne družine in iz istega tematskega polja, * pretvori skladenjsko podstavo v tvorjenko, * tvori skladenjsko (tj. pomensko, oblikovno in aktualnostno) pravilna besedila, * razloži povedi/zveze povedi iz prebranega/poslušanega besedila in jih skladenjsko pretvori, npr. združi zvezo povedi v večstavčno poved, strne večstavčno poved v enostavčno, razširi enostavčno poved v večstavčno, pretvori trpni stavek v tvornega in obrnjeno, pretvori premi govor v odvisnega in obrnjeno, * med govornim nastopom, pogovarjanjem z učiteljem in glasnim branjem upošteva knjižno izreko, * našteje knjižne samoglasnike in jih primerja z neknjižnimi (iz svojega narečja/neknjižnega pogovornega jezika), * navede določeno pravopisno pravilo in ga ponazori s svojim zgledom, * tvori pravopisno pravilna besedila.   SLOGOVNO ZMOŽNOST dokaže tako, da:   * v svojih besedilih uporablja ustrezno jezikovno zvrst, * tvori okoliščinam ustrezna besedila, * prepozna slogovno zaznamovane besede/besedne zveze/povedi in presoja njihovo ustreznost v danih okoliščinah, * slogovno zaznamovane besede/besedne zveze/povedi zamenja s slogovno nezaznamovanimi.   ZMOŽNOST NEBESEDNEGA SPORAZUMEVANJA dokaže tako, da:   * v sprejetih besedilih prepozna nebesedne spremljevalce govorjenja/pisanja in njihovo vlogo, * pretvori nebesedno sporočilo oz. nebesedne dele besedila v ustrezno, razumljivo in pravilno besedilo, * pretvori besedilo/dele besedila v smiselno in nazorno nebesedno sporočilo, * pri tvorjenju besedil uporablja nebesedne spremljevalce govorjenja/pisanja.   **Dijak ima razvito metajezikovno zmožnost.**  Dokaže jo tako, da:   * po sprejemanju/tvorjenju besedila predstavi načela uspešnega enogovornega/dvogovornega sporazumevanja in jih ponazori z zgledi, * po sprejemanju/tvorjenju besedila poroča o svoji strategiji sprejemanja/tvorjenja, jo primerja s priporočeno ter predstavi svoje pomanjkljivosti/napake in razloge zanje, * s strokovnim izrazom poimenuje vrsto danega besedila in utemelji svoje poimenovanje. * v povedi/zvezi povedi/besedilu najde s strokovnim izrazom poimenovano jezikovno prvino in utemelji svoj odgovor, * dani strokovni izraz ponazori s svojim zgledom, * v stavku podčrta stavčne člene in svojo rešitev utemelji z ustreznimi vprašalnicami,   določi število stavkov v večstavčni povedi, v dvostavčni povedi določi osnovni in dopolnjevalni stavek, poimenuje vrsto podatka v dopolnjevalnem stavku in določi vrsto razmerja med stavkoma, v podredno zloženih povedih pa tudi vrsto odvisnikov,   * v povedi/zvezi povedi/besedilu odkrije poimenovalne, skladenjske, pravorečne, pravopisne, slogovne in oblikovne napake, jih odpravi in utemelji svoje popravke. |
| MINIMALNI STANDARDI ZNANJA PRI KNJIŽEVNEM POUKU | 1. Iz starejše književnosti: antična književnost in Biblija  Branje, razumevanje, komentiranje vsebine enega izbranega besedila: pripovednega (proznega) besedila ali (odlomka iz) verznega ali dramskega besedila iz najstarejše književnosti, iz Biblije in iz antike. Časovna umestitev branega besedila. Poznavanje, časovna in prostorska umestitev pojmov antika, antična književnost, Biblija, Homer, ep, Sofoklej, tragedija.  **2. Srednji vek**  Branje, razumevanje, komentiranje vsebine odlomka iz Brižinskih spomenikov in enega pripovednega (proznega) ali lirskega besedila iz srednjeveške književnosti. Časovna umestitev branega besedila.  Branje in razlaga izbranega besedila iz ljudskega slovstva.  Poznavanje, časovna in prostorska umestitev pojmov pismenstvo (Brižinski spomeniki), ljudsko slovstvo, trubadurska lirika, srednjeveška epika, viteški roman.  **3. Mejniki v zavesti; reformacija, protireformacija in barok v slovenski književnosti; oris evropske renesanse**  Branje, razumevanje, komentiranje odlomka: Trubar, O zidavi cerkva ali Svetokriški, odlomek iz poljubne pridige in dveh besedil iz evropske renesančne književnosti. Časovna umestitev branega besedila in zvrstna opredelitev. Poznavanje časovnega okvira, značilnosti obdobja (ideje, zvrsti) in navedba predstavnikov evropske renesančne književnosti. Poznavanje pojmov: (proti)reformacija, pridiga, književno/polliterarno besedilo, knjižni jezik, baročni slog, humanizem in renesansa (glavne značilnosti), renesančno gledališče, renesančna proza (novela ali roman).  **4. Književnost razsvetljenstva v Sloveniji; evropsko sočasno dogajanje**  Branje, razumevanje, komentiranje odlomka iz komedije Ta veseli dan ali Matiček se ženi in enega Vodnikovega lirskega besedila ter enega proznega besedila iz sočasne evropske književnosti. Časovna umestitev branega besedila.  Poznavanje, časovna in prostorska umestitev pojmov razsvetljenstvo, razsvetljenske ideje, začetki slovenskega gledališča, komedija, klasicizem.  **5. Prešeren in slovenski sodobniki; iz evropske romantike**  Branje, razumevanje, komentiranje vsebine in oblike izbrane Prešernove bodisi refleksivne, ljubezenske ali domovinske pesmi, aktualizacija sporočila.  Poznavanje dejstev iz Prešernovega življenja in časa (imena in pomen sodobnikov: Čop, Kopitar, Slomšek, Koseski).  Poznavanje časovnega okvira, značilnosti in predstavnikov evropske romantične književnosti (čas in okoliščine nastanka, zvrsti, temeljne ideje, 2 ali 3 predstavniki).  Branje in razumevanje besedila izbranega predstavnika evropske romantične književnosti ter njegova umestitev v prostor in čas.  **6. Od romantike k realizmu pri Slovencih. Evropski realizem kot književna smer**  Branje, razumevanje, komentiranje vsebine in oblike izbranega lirskega, epskega ali dramskega besedila iz slovenske književnosti v drugi polovici 19. stoletja, aktualizacija sporočila.  Poznavanje družbenih in kulturnih razmer v Sloveniji v drugi polovici 19. stoletja, zvrsti, vrst in predstavitev književnosti.  Poznavanje značilnosti dveh ali treh predstavnikov evropske realistične književnosti (čas in okoliščine nastanka, vrste, temeljne ideje).  Ob konkretnih primerih poznavanje in razumevanje pojmov: romantika, realizem, romantični realizem, črtica, novela, roman.  Branje in razumevanje besedila izbranega predstavnika evropske realistične književnosti ter njegova umestitev v prostor in čas.  **7. Slovenska moderna; iz evropske književnosti na prelomu 19. in 20. stoletja**  Branje, razumevanje, komentiranje vsebine, oblike in sloga izbranega lirskega, epskega in dramskega besedila iz slovenske moderne, aktualizacija sporočila.  Ob konkretnih primerih poznavanje in razumevanje pojmov: moderna, nova romantika, simbolizem, impresionizem, dekadenca, podoknica, črtica, satira, pesem v prozi.  Branje in razumevanje besedila izbranega predstavnika evropske novoromantične književnosti ter njegova idejno-tematska in slogovna interpretacija.  **8. Slovenska in sočasna evropska književnost v prvi polovici 20. stoletja**  Dijak bere, razume in komentira eno ekspresionistično in eno socialnorealistično besedilo; pri tem zna razložiti idejno-tematske prvine in prepozna najznačilnejše zvrstno-slogovne prvine. Pozna časovni okvir in umetnostne smeri, ki jim pripadajo prebrana besedila.  **9. Slovenska in sočasna evropska književnost po drugi svetovni vojni, sodobna književnost**  Dijak bere, razume in komentira eno lirsko, eno pripovedno in eno dramsko besedilo oziroma odlomek; pri tem zna razložiti idejno-tematske prvine in prepozna najznačilnejše zvrstno-slogovne prvine. Opiše značilnosti književnosti eksistencializma in absurda, intimizma, modernizma in postmodernizma; pri tem se sklicuje na slovensko lirsko, epsko in dramatsko besedilo. Ob prebranem besedilu izrazi svoje mnenje o bivanjski problematiki sodobnega človeka. |

# 4. POPRAVLJANJE OCEN MED POUKOM

## 4.1. POPRAVLJANJE NEGATIVNE OCENE PRED KONCEM OCENJEVALNEGA OBDOBJA

Če je dijak v ocenjevalnem obdobju pridobil večinoma negativne ocene, jih lahko v dogovoru z učiteljem popravlja enkrat pred zaključkom ocenjevalnega obdobja.

Če je dijak po popravljanju ocene negativen, ima ob zaključku 1. ocenjevalnega obdobja zaključeno negativno oceno, ki jo lahko ponovno popravlja pred koncem 2. ocenjevalnega obdobja pod pogojem, da ima pozitivno zaključeno 2. ocenjevalno obdobje. Če negativne iz 1. ocenjevalnega obdobja tudi takrat ne popravi, ima kljub pozitivno ocenjenemu 2. ocenjevalnemu obdobju ob koncu leta zaključeno negativno oceno in ima popravni izpit.

Če je dijak v 1. ocenjevalnem obdobju večinoma pridobil pozitivne ocene, v 2. pa je pridobil večinoma negativne ocene, le-te lahko popravlja pred koncem 2. ocenjevalnega obdobja. Če negativne iz 2. ocenjevalnega obdobja takrat ne popravi, ima kljub pozitivno ocenjenemu 1. ocenjevalnemu obdobju ob koncu leta zaključeno negativno oceno in ima popravni izpit.

## 4.2. PRIDOBIVANJE OCENE V PRIMERU ODSOTNOSTI NA OCENJEVANJU

Če dijak k ocenjevanju znanja ne pristopi, nima zadostnega števila ocen, zato mora k ocenjevanju znanja pristopiti pred zaključkom ocenjevanega obdobja. Če tudi takrat k ocenjevanju znanja ne pristopi, nima zadostnega števila ocen v ocenjevalnem obdobju, kar pomeni, da je zaključna ocena v ocenjevalnem obdobju neocenjeno (NOC). V tem primeru poteka pridobivanje ocene na enak način kot popravljanje negativne ocene pred koncem ocenjevalnega obdobja.

# 5. OBLIKOVANJE (ZAKLJUČNE) OCENE

Vse ocene, ki jih dijaki pridobijo med šolskih letom, so enakovredne.

Dijak mora v posameznem ocenjevalnem obdobju praviloma pridobiti vse ocene, ki so bile določene z načrtom ocenjevanja znanja (pisno ocenjevanje znanja, ustno ocenjevanje znanja). Če dijak v enem ali več ocenjevalnih obdobjih ni pridobil potrebnega števila ocen, določenega z načrtom ocenjevanja znanja, ni ocenjen (NOC) in mora v skladu s 25. členom Pravilnika o ocenjevanju znanja v srednjih šolah opravljati dopolnilni izpit.

Pri oblikovanju zaključne ocene ob koncu ocenjevalnega obdobja in ob koncu pouka se upoštevajo vse njegove pridobljene ocene iz obeh ocenjevalnih obdobij in ne samo boljše.

Dijak ima zaključeno negativno oceno, če je večinoma pridobil negativne ocene.

V kolikor je dijak ob koncu pouka med oceno, se za določanje njegove končne ocene upošteva tudi znanje, izkazano po opravljenih domačih nalogah, znanje, ki ga je dokazal na Cankarjevem/Vodnikovem tekmovanju in drugo.

Pri zaključevanju ocen je učitelj avtonomen.

# 6. IZVEDBA POPRAVNIH, PREDMETNIH, DOPOLNILNIH IZPITOV

## 6.1. Izvedba popravnih izpitov v programu srednjega strokovnega izobraževanja (programa ekonomski in medijski tehnik)

Dijak mora opravljati popravni izpit iz slovenščine, če je bil ob koncu pouka ocenjen z negativno (1) oceno. Izpitna vprašanja in naloge sestavijo članice aktiva za slovenščino, oceno pa oblikuje spraševalec in ocenjevalec s članoma komisije.

Pisni del izpita traja najmanj 45 in največ 90 minut. Obsega razčlembo neumetnostnega besedila ter tvorbo besedila po danih smernicah.

Za razčlembo neumetnostnega besedila lahko dijak prejme največ 40 % točk, za tvorbo besedila pa 30 % točk. Za ustni del izpita profesor pripravi listke s tremi vprašanji iz književnih vsebin, obravnavanih v tekočem letniku. Profesor pripravi pet listkov več, kot je kandidatov na izpitu. Kandidat lahko listič enkrat zamenja. Kandidat ima pravico do 15-minutne priprave, odgovarja pa največ 20 minut. Na ustnem delu izpita lahko dijak prejme največ 30 % točk.

Dijak doseže pozitivno oceno, če (v vseh treh delih izpita skupaj) doseže najmanj 50 % možnih točk. Kriteriji so pri vsakem delu pisnega izpita ter pri ustnem delu izpita enaki kot pri ocenjevanju med šolskim letom.

## 6.2. IZVEDBA DOPOLNILNIH IZPITOV

Dopolnilni izpit opravlja dijak, ki do konca pouka pri predmetu v enem oziroma več ocenjevalnih obdobjih ni pridobil dovolj ocen v skladu s šolskimi pravili ocenjevanja. Dopolnilni izpit obsega snov tistega obdobja, v katerem je bil dijak neocenjen. Dopolnilni izpit dijak opravlja pred popravnim izpitom.

Če pridobi pozitivno oceno, učitelj oblikuje končno oceno iz vseh ocen, pridobljenih v šolskem letu. Če je ocenjen negativno in je tudi končna ocena negativna, to pomeni, da mora opraviti popravni izpit.

## 6.3. IZVEDBA PREDMETNIH IZPITOV

Predmetni izpit iz predmeta slovenščina opravlja dijak, ki:

– hitreje napreduje,

– izboljšuje končno oceno iz predmeta,

– se želi vpisati v drug izobraževalni program, pri čemer se pri predmetnem izpitu ocenjuje znanje, potrebno za vključitev v drug izobraževalni program.

Dijak lahko po uspešno opravljenem predzadnjem oziroma zaključnem letniku enkrat izboljšuje oceno enega ali več predmetov oziroma strokovnega modula oziroma ITS v posameznem letniku v rokih, določenih s šolskim koledarjem, in sicer:

– v predzadnjem letniku izboljšuje ocene iz tega letnika v času od konca pouka do zaključka tekočega šolskega leta oziroma do vključitve v zadnji letnik izobraževanja,

– v zaključnem letniku izboljšuje ocene iz tega letnika od konca pouka do začetka opravljanja zaključka izobraževanja.

Pri določitvi končne ocene predmeta se upošteva boljša ocena.

Vodja aktiva profesoric slovenščine

Maja Ogrinc, prof.