 *Znotraj aktivov EŠNM usklajene vsebine, načini ocenjevanj in okvirni čas ocenjevanj v šolskem letu 2025/2026*

Ulica talcev 3a, 8000 Novo mesto

AKTIV : MATEMATIKA

|  |  |  |  |  |  |  |  |
| --- | --- | --- | --- | --- | --- | --- | --- |
| **Program** | **Predmet** | **Letnik** | **Število ocenjevanj** | **Vsebine ocenjevanja** | **Način ocenjevanja** | **Okvirni čas ocenjevanja**  **( datum je določen v e-dnevniku)** | **Učitelji** |
| **TRGOVEC** | MAT | 1. | 2+2 | * N, Z, potence, izrazi * Q, * Realna števila, enačbe * Linearna funkcija | * Pisno * Pisno * Ustno * Pisno | Oktober  December  Marec  Maj | Katarina Udovč |
| **TRGOVEC** | MAT | 2. | 2+1 | * Kvadratna funkcija * Osnovni geometrijski pojmi | * Pisno * Pisno * Ustno | 4. 12. 2025  21. 5. 2026  Enkrat v letu | Matjaž Starašinič |
| **TRGOVEC** | MAT | 3. | 3\* | * Ploščine * Geometrijska telesa * Obdelava podatkov | * Pisno * Ustno * Ustno (ali izdelek) | 13. 3. 2026  April  Maj | Matjaž Starašinič |

Opomba\*: dijaki 3. letnika so 1. polletje na delovni praksi

Opomba: za dijake z OIN je število ocenjevanj določeno v OIN

**KRITERIJI OCENJEVANJA: MATEMATIKA**

Ocenjevanje znanja se izvaja v skladu z izobraževalnim programom, *Pravilnikom o ocenjevanju znanja v srednjih šolah*, določili o ocenjevanju znanja v *Šolskih pravilih Ekonomske šole Novo mesto* in kriteriji ocenjevanja pri matematiki, ki jih sprejme aktiv učiteljev matematike.

Učitelj predmeta dijake ob začetku šolskega leta seznani z:

* **učenjem učenja,**
* **učnimi cilji,**
* **obsegom učne vsebine,**
* **oblikami in načini ocenjevanja znanja,**
* **časovnico pisnega ocenjevanja znanja,**
* **merili za ocenjevanje znanja,**
* **dovoljenimi in potrebnimi pripomočki.**

V spletno učilnico učitelj naloži kriterije ocenjevanja znanja in minimalne standarde. V easistent-u so zapisana vsa pisna ocenjevanja znanja na začetku šolskega leta.

**Preverjanje znanja**: Preverjanje znanja učitelj izvaja sproti, po zaključku posameznih sklopov, glede na potrebe posameznega razreda in pred pisnimi nalogami. Preverjanje je lahko ustno ali pisno, skupinsko ali individualno.

1. **Kriterij pisnega ocenjevanja znanja:**

|  |  |
| --- | --- |
| Uspešnost izražena v % | Ocena |
|  | odlično(5) |
|  | prav dobro(4) |
|  | dobro (3) |
|  | zadostno (2) |
|  | nezadostno(1) |

V aktivu smo sprejeli naslednje sklepe:

* v primeru, ko več kot polovica dijakov pri pisni nalogi doseže oceno nezadostno (1), lahko kriterije po dogovoru v aktivu tudi spremenimo (znižamo),
* negativno oceno pri pisni nalogi dijaki popravljajo pisno, v primeru dela na daljavo lahko dijak pisno oceno popravlja tudi z ustnim ocenjevanjem,
* negativno pisno oceno popravlja dijak 1x, če ocene ne popravi, ima možnost popravljanja še enkrat pred koncem prvega ocenjevalnega obdobja oz. pred koncem šolskega leta,
* za pozitivno oceno na koncu šolskega leta oz. ob konferenci mora dijak zbrati toliko pisnih ocen, kot je načrtovanih, razen, če v izjemnih primerih učitelj odloči drugače,
* vsako negativno pisno oceno mora dijak popraviti, sicer je ob koncu leta ocenjen z negativno oceno in ima popravni izpit, razen izjemoma, ko to učitelj odloči drugače,
* če ima dijak popravni izpit, popravlja snov iz celega leta,
* vse ocene so enakovredne.

1. **Kriterij ustnega ocenjevanja znanja:**

V šolskem letu v programu trgovec mora dijak pridobiti vsaj eno ustno oceno. Vsak dijak dobi pri ustnem ocenjevanju tri vprašanja. Vsako vprašanje je vredno 4 točke.

**0 točk:**

Učenec pozna drobce učne snovi, vendar zamenjuje pojme, snov obnovi zmedeno in nepovezano, ne pove bistva, izraža se slabo. Večine nalog ne zna rešiti samostojno, prav tako ne zna uporabiti učiteljeve pomoči.

**1 točka:**

Znanje je skopo, vendar vsebuje bistvene elemente. Pri reševanju nalog se pojavlja mnogo napak, reševanje je nesistematično, zapisi pomanjkljivi, vendar vsebujejo vsaj kakšen pomemben korak reševanja. Učiteljevo pomoč dijak izkoristi le deloma, saj ne razume snovi v celoti.

**2 točki:**

Dijak pokaže solidno znanje, ki vključuje razumevanje snovi, vendar brez posebne globine in podrobnosti. Pogosto navaja primere iz razlage ali učbenika. Napake pri reševanju nalog so redkejše, vendar se dijak pogosto ulovi na tipične zanke (standardne napake). Učiteljevo pomoč zna dobro uporabiti.

**3 točke:**

Dijak točno dojema bistvo pojmov, ima utrjeno znanje brez vrzeli, navaja primere iz lastnih izkušenj in se dokaj spretno izraža. Pri reševanju nalog so napake redke in manj pomembne, poti reševanja jasne in dobro formulirane. Zapisi so natančni, učiteljeva pomoč ni potrebna ali pa le zaradi zapisov.

**4 točke:**

Dijak izkaže popolno razumevanje snovi in se kljub vmesnim vprašanjem ne zmede. Pogosto naloge rešuje na lasten izviren način, dobro argumentira, sproti kontrolira rezultate, včasih najde tudi nepričakovane rešitve. Pri reševanju se lahko pojavljajo manjše nepomembne napake. Učiteljeve pomoči ne potrebuje.

Pri pretvorbi točk v oceno se upošteva naslednja lestvica:

* 0-5 točk nezadostno (1)
* 6, 7 točk: zadostno (2)
* 8, 9 točk: dobro (3)
* 10, 11 točk: prav dobro (4)
* 12, 13 točk: odlično (5)

1 točko dobi dijak za sodelovanje in delo med poukom.

Negativne ustne ocene dijaku ni potrebno popravljati.

Ustno ocenjevanje je napovedano. Učitelj dijaka napove vsaj en teden prej.

**Dijak izgubi napovedano spraševanje, če ne izpolnjuje svojih dolžnosti** (domače naloge, prinašanje pripomočkov, sodelovanje pri urah, sprotno delo, ustrezno obnašanje – v primeru 5 kršitev izgubi napovedano spraševanje)

1. **Kriterij ocenjevanja izdelkov:**

Pri vsakem izdelku skupaj z dijaki oblikujemo kriterije uspešnosti, po smernicah formativnega spremljanja.

Eden od kriterijev je tudi *Pravočasna oddaja izdelka oz. predstavitev.* Če dobi dijak pri tem kriteriju0 točk, je izdelek negativno ocenjen.

1. **Popravljanje prvega ocenjevalnega obdobja**

Dijak, ki je bil ob koncu prvega ocenjevalnega obdobja ocenjen negativno ali ni bil ocenjen, se z učečim učiteljem dogovori o datumu popravljanja oz. pridobivanja ocene. Predvidoma je to v roku treh tednov po zaključku prvega ocenjevalnega obdobja. (izjeme) Če dijak ocene ne popravi ima še eno možnost popravljanja pred koncem pouka.

Dijak popravlja snov celega prvega ocenjevalnega obdobja, lahko pa v izjemnih primerih učitelj določi tudi drugače.

1. **Zaključevanje ocen na koncu šolskega leta**

Pri zaključevanju na koncu šolskega leta je učitelj suveren, načeloma pa se držimo pravila, da so vse ocene enakovredne in je končna ocena povprečje vseh pridobljenih ocen zaokroženo navzgor.

1. **Kriterij ocenjevanja na popravnem in predmetnem izpitu:**

Popravni izpit ima pisni in ustni del.

Pisni del izpita traja 60 min in zajema snov celega leta, v izjemnih primerih lahko dijak popravlja manj sklopov. Pisni del izpita pripravi učeči učitelj.

Za ustni del izpita učeči učitelj pripravi listke s tremi vprašanji. Vprašanja zajemajo snov celega leta. Učitelj pripravi vsaj 3 listke več, kot je kandidatov na popravnem izpitu. Dijak lahko listek enkrat zamenja. Dijak ima 15 min časa za pripravo. Odgovarja največ 20 min.

Kriteriji pisnega in ustnega ocenjevanja so enaki, kot so pri ocenjevanju med šolskim letom.

Pisni in ustni del izpita sta enakovredna. Končna ocena je povprečje obeh ocen zaokroženo navzgor.

1. **Kriterij ocenjevanja pri dopolnilnem izpitu:**

Dopolnilni izpit opravlja dijak iz sklopa, kjer mu manjka ocena. Pri zaključevanju se upošteva ocena izpita in vse druge ocene, ki jih je dijak pridobil med šolskim letom. Ocena se zaključuje tako kot

1. **Delo z dijaki s posebnimi potrebami**

Posebej bomo spremljali delo dijakov s posebnimi potrebami in upoštevali vse prilagoditve, ki jim pri ocenjevanju pripadajo.

1. **Odstopanja od sprejetih pravil**

Dijaki bodo na začetku leta seznanjeni z datumi pridobivanja ocen. V primeru dela na daljavo se lahko datumi spremenijo. Spremeni se lahko tudi vrstni red ocenjevalnih sklopov.

Učitelj lahko na podlagi nepredvidljivih okoliščin (zdravstveno stanje dijaka, daljša odsotnost dijaka ali učitelja, izredne razmere …) v dogovoru z drugimi člani aktiva odloči, da je dijak uspešen tudi z manjšim številom pozitivnih ocen.

V primeru izrednih razmer je možno vse zgoraj naštete oblike ocenjevanja oz. pridobivanja ocen izvesti tudi na daljavo.

V primeru dela na daljavo lahko pisno oceno dijak nadomesti tudi z drugačnimi oblikami ocenjevanja (izdelek, ustna ocena).

V primeru dela na daljavo se lahko zmanjša število ocenjevalnih sklopov.

Vsa natančna navodila glede sprememb števila ocen bodo dijaki dobili glede na oblike dela (delo v šoli, delo na daljavo) in glede na časovnico (koliko časa bodo delali v šoli, koliko časa bodo delali od doma).

**MINIMALNI STANDARDI – program TRGOVEC**

**PREDMET: MATEMATIKA LETNIK \_1\_ UČITELJ: Katarina Udovč**

|  |  |  |
| --- | --- | --- |
| Številka oc. sklopa | **Ocenjevalni sklop** | Minimalni standardi |
| 1 | N, Z, algebrski izrazi | * Dijak računa z naravnimi in celimi števili. * Dijak računa s potencami * Dijak določi skupne delitelje in večkratnike števil. * Dijak računa s preprostimi algebrskimi izrazi. |
| 2 | Racionalna števila | * Dijak računa z ulomki. * Dijak preoblikuje ulomek v decimalno številko in decimalno število v ulomek. * Dijak računa z decimalnimi števili. * Dijak razume pojma odstotek in promil. * Dijak uporablja procentni račun. * Dijak uporablja pojem razmerje in sorazmerje. * Dijak uporablja pravila za računanje s potencami s celimi eksponenti. * Dijak računa s preprostimi algebrskimi ulomki. |
| 3 | Koreni, Enačbe, neenačbe | * Dijak zna reševati linearne enačbe in neenačbe, ter neenačbe predstaviti na številski premici. * Dijak računa s kvadratnimi in kubičnimi koreni * Dijak zna s pomočjo razcepa izračunati kvadratni koren. * Dijak delno koreni. * Dijak rešuje preproste linearne enačbe in neenačbe. |
| 4 | Linearna funkcija | * Dijak zna narisati točke v koordinatni sistem. * Dijak prebere točke iz koordinatnega sistema. * Dijak izračuna razdaljo med dvema točkama. * Dijak nariše graf linearne funkcije s pomočjo ničle in začetne vrednosti. |

**PREDMET: MATEMATIKA LETNIK \_2\_ UČITELJ: Matjaž Starašinič**

|  |  |  |
| --- | --- | --- |
| Številka oc. sklopa | **Ocenjevalni sklop** | Minimalni standardi |
| **1** | **Kvadratna funkcija** | Minimalne standarde izkazuje dijak, ki razvije kompetence le do osnovnih stopenj ter je pri njihovem izkazovanju nesamostojen in manj zanesljiv   * Dijak razlikuje kvadratno enačbo od drugih enačb. * Dijak na poljuben način reši enačbo (s premislekom, tabeliranjem, grafično, z grafičnim računalom). * Dijak predstavi kvadratno odvisnost kolicin, ki je podana z besednim opisom, tabelo in * grafom. Iz tabele in grafa razbere nastopajoče vrednosti količin. * Dijak ve, da je graf kvadratne funkcije parabola. * Na podlagi grafa določi ničli, teme in začetno vrednost. * Dijak nariše graf kvadratne funkcije na poljuben način. |
| **2** | **Osnovni geometrijski pojmi** | Minimalne standarde izkazuje dijak, ki razvije kompetence le do osnovnih stopenj ter je pri njihovem izkazovanju nesamostojen in manj zanesljiv   * Dijak pretvarja količine med različnimi merskimi enotami. * Dijak pozna pojme: točka, daljica, poltrak, premica, ravnina, kot, ravninski lik, telo, geometrijsko telo. * Dijak načrta simetralo daljice, kota in (somernega) lika. * Dijak prepozna ostri, topi, iztegnjeni, polni, pravi kot, sokot, sovršna kota. Kote opiše, skicira in načrta. * Dijak pozna pojme stranica, oglišče, notranji in zunanji kot, višina in težiščnica, vsoto notranjih in vsoto zunanjih kotov trikotnika,lastnosti pravokotnega in enakokrakega trikotnika. * Dijak načrta trikotnik z znanimi osnovnimi podatki: poznavanje vseh treh stranic, poznavanje dveh stranic in kota med njima, poznavanje stranice in priležnih kotov, poznavanje dveh stranic in kota, ki leži večji nasproti. * Dijak pozna lastnosti kvadrata, romba, pravokotnika, paralelograma in trapeza. * Dijak načrta štirikotnik z znanimi osnovnimi podatki: stranice, koti, diagonale. * Dijak razlikuje večkotnike glede na število stranic oz. kotov in pozna lastnosti pravilnih večkotnikov. * Dijak pozna in načrta krog (krožnico), tetivo, krožni lok krožni izsek in krožni odsek. * Dijak upošteva skladnost trikotnika pri reševanju nalog. * Dijak pozna in upošteva togi premik, vrtež, zrcaljenje in podobnostne preslikave (razteg). * Uporablja Talesov izrek pri delitvi daljice na n skladnih delov in podobnost trikotnikov pri reševanju nalog. * Dijak uporablja Pitagorov izrek v pravokotnem trikotniku, kvadratu, pravokotniku in enakokrakem trikotniku ter pri reševanju nalog, povezanih s poklicem. (!!!!!) |

**PREDMET: MATEMATIKA LETNIK \_3\_ UČITELJ: Matjaž Starašinič**

|  |  |  |
| --- | --- | --- |
| Številka oc. sklopa | **Ocenjevalni sklop** | Minimalni standardi |
| **1** | **GEOMETRIJA V RAVNINI** | * Dijak uporablja Pitagorov izrek v pravokotnem trikotniku, kvadratu, pravokotniku in   enakokrakem trikotniku ter pri reševanju nalog, povezanih s poklicem.   * Dijak določi vrednosti kotne funkcije poljubnega kota z žepnim računalom in uporablja   kotne funkcije pri reševanju nalog o pravokotnem trikotniku.   * Dijak oceni obseg in ploščino ravninskega lika. Za določitev obsega in ploščine uporablja različne strategije. Za obseg npr. razrez na daljice, za ploščino pa npr. razrez na preprostejše like, tlakovanje, spreminjanje v ploščinsko enake like, pokrivanje s pasovi, "s tehtanjem" in računanje po obrazcih. |
| **2** | **GEOMETRIJSKA TELESA** | * Dijak opiše in skicira pokončno prizmo, pokončni valj, pokončno piramido, pokončni stožec in kroglo. * Dijak oceni površino preprostejšega geometrijskega telesa. * Izdela mreže teles. * Dijak oceni prostornino geometrijskega telesa. Pri določevanju prostornine uporablja različne strategije, npr. aproksimacijo s kockami, vstavljanje kock, razrez na plasti, razbitje na dele in izračun po obrazcih. |
| **3** | **OBDELAVA PODATKOV** | * Dijak prebere podatke iz različnih prikazov. * Dijak zbere podatke, jih ustrezno grupira in prikaže v tabeli. Pri tem upošteva tudi relativno frekvenčno porazdelitev. * Dijak podatke ustrezno razvrsti ali razporedi v skupine ali drevesno strukturo. Podatkom določi modus, mediano ali aritmeticno sredino. * Dijak predstavi podatke s stolpičnim prikazom, frekvenčnim kolačem, linijskim, pozicijskim. * Dijak izvede manjšo empirično preiskavo, v okviru katere podatke zbere, jih analizira, predstavi in ugotovitve interpretira. Pri tem uporablja ustrezna znanja o obdelavi podatkov. |

Vodja aktiva: Katja Cimermančič